tripathysagar/odia_wiki huggingface dataset:
ରୁଦ୍ର ମହାଳୟ ମନ୍ଦିର, ଅନ୍ୟ ନାମ ରୁଦ୍ରମାଳ, ଏକ ହିନ୍ଦୁ ଭଗ୍ନ ମନ୍ଦିର ଯାହା ଭାରତର ଗୁଜରାଟ ପ୍ରଦେଶ ଅନ୍ତର୍ଗତ ପତନ ଜିଲ୍ଲାରେ ଥିବା ସିଦ୍ଧପୁରରେ ଅବସ୍ଥିତ । ମୂଳରାଜା   ଏହି ମନ୍ଦିର ତିଆରି ୯୪୩ ମସିହାରେ ଆରମ୍ଭ କରେଇଥିଲେ ଓ ୧୧୪୦ ମସିହାରେ ଚାଲୁକ୍ୟ ରାଜାବଂଶର ଜୟସୀମହା ଅମଳରେ ତାହା ସମାପ୍ତ ହୋଇଥିଲା । ସେହି ହିନ୍ଦୁ ମନ୍ଦିରକୁ ଦିଲ୍ଲୀର ସୁଲତାନ ଆଲାଉଦ୍ଦିନ ଖିଲଜି ଓ ତାଙ୍କ ପରବର୍ତ୍ତୀ ସମୟରେ ଅହମଦ ଶାହ  (୧୪୧୦-୧୪୪୦) ଆଂଶିକ ଭାଙ୍ଗି ଦେଇ ସେଠାରେ ଏକ ମସଜିଦ ତିଆରି କରେଇଥିଲେ ଯାହାର ନାମ ଜାମି ମସଜିଦ ରଖାଯାଇଥିଲା  । ମନ୍ଦିରର ପଶ୍ଚିମ ପାଖରେ ଥିବା ପୂର୍ବତନ ମନ୍ଦିରର ଦୁଇଟି ତୋରଣ ଓ ଚାରଟି ସ୍ତମ୍ଭ ଏ ପର୍ଯ୍ୟନ୍ତ ତିଷ୍ଠି ରହିଛି ଯାହା ସହିତ ମସଜିଦ ଥିଲା । ଇତିହାସ ଚାଲୁକ୍ୟ ରାଜାବଂଶର ଶାସନ ସମୟରେ ଦଶମ ଶତାବ୍ଦୀରେ ସିଦ୍ଧପୁର ଏକ ମୂଖ୍ୟ ଟାଉନ ଥିଲା । ଏକ ଶିଳାଲେଖରେ  (୯୮୬-୯୮୭) ଲେଖାଅଛି, ଗୁଜରାଟର ଚାଲୁକ୍ୟ ବଂଶର ପ୍ରତିଷ୍ଠାତା  ମୂଳରାଜା  ରୁଦ୍ର ମହାଳୟଙ୍କୁ ପ୍ରାର୍ଥନା କରିଥିଲେ । ଉପନିବେଶ ଶାସନ କାଳରେ ଏହା କଥିତ ଥିଲା,  ମୂଳଦେବ ତାଙ୍କର ପାପ କ୍ଷୟ ନିମନ୍ତେ ଏକ ମନ୍ଦିର ତିଆରି କରିବାକୁ ଆଦେଶ ଦେଇଥିଲେ  କିନ୍ତୁ ଏହା ମଧ୍ୟ ସମ୍ଭବ ହୋଇପାରେ, ଏହି ମନ୍ଦିର ପୂର୍ବରୁ ଥିଲା । ପୁରାତତ୍ତ୍ୱ ଅନୁଶୀଳନରୁ ଜଣାଯାଏ, ପୂର୍ବତନ ମନ୍ଦିର ଭାଙ୍ଗି ଦେଇ ସେହି ସ୍ଥାନରେ ଏକ ନୂଆ ମନ୍ଦିର ସମୂହ ଦ୍ୱାଦଶ ଶତାବ୍ଦୀର ତିଆରି ହୋଇଥିଲା । ପ୍ରାଣ ପ୍ରତିଷ୍ଠା ଜୟସୀମହା ସିଦ୍ଧରାଜ  (୧୦୯୪-୧୧୪୪ ) ଏହି ମନ୍ଦିର ଶିବଙ୍କୁ ଅର୍ପଣ କରି ପୂଜା କରିଥିଲେ  । ଏକ କିମ୍ବଦନ୍ତୀ ଅନୁସାରେ ଗୋବିନ୍ଦଦାସ ଓ ମାଧବଦାସ ନାମକ  ମାଲୱା ର ଦୁଇ ଜଣ ଲୋକ ଲୁଟ କରିବା ଉଦ୍ଦେଶ୍ୟରେ ରୁଦ୍ର ମହାଳୟା ନିକଟରେ ଥିବା ଘନ ଜଙ୍ଗଲରେ ବୁଲୁଥିଲେ । ସେଠାରେ ବୁଲୁଥିବା ବେଳେ ସେମାନେ ମନ୍ଦିରର ଭିତ୍ତି ଭୂମି ଓ ଶିବ ଲିଙ୍ଗ ଦେଖିବାକୁ ପାଇଲେ । ରାତିରେ ସେମାନେ ସ୍ୱର୍ଗୀୟ ଦେବତାଙ୍କୁ ସ୍ୱପ୍ନରେ ଦେଖିବାକୁ ପାଇଲେ । ଏହି କଥା ସେମାନେ ସିଦ୍ଧରାଜଙ୍କୁ ଯାଇ କହିଲେ । ଏହା ପରେ ସେହି ମନ୍ଦିର ତିଆରି ଆରମ୍ଭ ହୋଇ ସମାପ୍ତ ହୋଇଥିଲା । ଅଲି ମହମ୍ମଦ ଖାନଙ୍କ ଲେଖା ଅନୁସାରେ ସିଦ୍ଧରାଜ ଏକ ଜ୍ୟୋତିଷ ଡାକି ଏକ ଶୁଭ ମୁହୁର୍ତ୍ତ ଗଣନା କରି କହିବାକୁ କହିଲେ । ଏହି ଗଣନାରୁ ମନ୍ଦିର ଭବିଷ୍ୟତରେ ନଷ୍ଟ ହେବା ସମ୍ଭାବନା ଥିବା ଜଣା ପଡ଼ିଥିଲା । ଏହା ପରେ ସେଠାରେ ବିଭିନ୍ନ ବଡ଼ ରାଜାଙ୍କର ପ୍ରତିମୂର୍ତ୍ତି ତଥା ନିଜର ଏକ ବିଗ୍ରହ ତିଆରି କରେଇଥିଲେ । ଏକ ଶିଳା ଲେଖାରେ ସେ ଲେଖେଇଥିଲେ,  ଏହି ସ୍ଥାନ ନଷ୍ଟ ହୋଇଗଲେ ମଧ୍ୟ ମନ୍ଦିର ନଷ୍ଟ ହୋଇ ନପାରେ । ମୁଜାଫରିଦ   ରାଜାବଂଶର ଅହମଦ ସାହ    ୧୪୧୦ ୪୪  ଅମଳରେ ସହରର ଘେରାବନ୍ଦୀ ସମୟରେ ଏହି ମନ୍ଦିରଟି ଭାଙ୍ଗି ଦିଆଯାଇଥିଲା ତାହାର କିଛି ଅଂଶ ମିଶେଇ ସେଠାରେ ଏକ ମସଜିଦ ତିଆରି କରେଇଥିଲେ । ସ୍ଥାପତ୍ୟ ଏହି ମନ୍ଦିର ମାରୁ-ଗୁର୍ଜର ସ୍ଥାପତ୍ୟ  ଶୈଳୀରେ ତିଆରି ହୋଇଥିଲା ।
ରିଫାବୁଟିନ  (ଇଂରାଜୀ ଭାଷାରେ ବା ) ଏକ ଆଣ୍ଟିବାୟୋଟିକ   ଯାହା ଯକ୍ଷ୍ମା ଚିକିତ୍ସାରେ ଦିଆଯାଏ ଓ ମାଇକୋବ୍ୟାକ୍ଟେରିଅମ ଆଭିଅମ କମ୍ପ୍ଲେକ୍ସ   ରୋଗର ପ୍ରତିଷେଧ ତ‌ଥା ଚିକିତ୍ସା ନିମନ୍ତେ ଦିଆଯାଏ  । ଆଣ୍ଟିରେଟ୍ରୋଭାଇରାଲ ଚିକିତ୍ସାରେ ଥିବା ଏଚଆଇଭି/ଏଡସ ରୋଗୀ ରିଫାମ୍ପିନ   ସ‌ହ୍ୟ କରିପାରୁନଥିଲେ କେବଳ ଏହି ରିଫାବୁଟିନ ଦିଆଯାଏ । ସକ୍ରିୟ ଯକ୍ଷ୍ମା ରୋଗର ଚିକିତ୍ସାରେ ଏହା ଅନ୍ୟାନ୍ୟ ଆଣ୍ଟିମାଇକୋବ୍ୟାକ୍ଟେରିଆଲ   ସ‌ହିତ ଦିଆଯାଏ । ଔଷଧ ପ୍ରତିରୋଧକ ଗୁପ୍ତ ଯକ୍ଷ୍ମା  ରୋଗରେ କେବଳ ଏହି ଔଷଧ ଦିଆଯାଇପାରେ । ରିଫାବୁଟିନର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ପେଟ ଯନ୍ତ୍ରଣା  , ଅଇ, ରାସ, ମୁଣ୍ଡବଥା ଓ ସ୍ୱଳ୍ପ ରକ୍ତ ନିଉଟ୍ରୋଫିଲ ସ୍ତର   ଇତ୍ୟାଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମାଂସପେଶୀ ଯନ୍ତ୍ରଣା ଓ କୃଷ୍ଣପଟଳ ପ୍ରଦାହ   ଦେଖାଯାଇପାରେ । ଗର୍ଭାବସ୍ଥାରେ ଏହାଦ୍ୱାରା କୌଣସି ହାନୀ ହେଉଥିବା ଦେଖା ନ ଯାଇଥିଲେ ମଧ୍ୟ ଏହା ଉପରେ ଉତ୍ତମ ଅନୁଶୀଳନ ହୋଇନାହିଁ । ଏହା ରିଫାମାଇସିନ ଶ୍ରେଣୀର ଏକ ଔଷଧ । ଏହାର କାର୍ଯ୍ୟବିଧି ଏ ପର୍ଯ୍ୟନ୍ତ ସ୍ପଷ୍ଟ ହୋଇନାହିଁ । ସନ ୧୯୯୨ରେ ରିଫାବୁଟିନ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତିପ୍ରାପ୍ତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ପ୍ରାୟ ୩୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାରରୁ ଅଧିକ ।
ଗୁରୁ ପ୍ରସାଦ ମହାନ୍ତି  (୧୬ ଜୁଲାଇ ୧୯୨୪ - ୨୬ ଅଗଷ୍ଟ ୨୦୦୪) ଜଣେ ଓଡ଼ିଆ କବି ଥିଲେ  । ତାଙ୍କର କେତେକ ଜଣାଶୁଣା କବିତା ସଂକଳନ ଭିତରୁ ନୂତନ କବିତା  (୧୯୫୫), ସମୁଦ୍ର ସ୍ନାନ  (୧୯୭୦) ଓ ଆଶ୍ଚର୍ଯ୍ୟ ଅଭିସାର  (୧୯୮୮) ଆଦି ଅନ୍ୟତମ  । ୧୯୭୩ରେ ତାଙ୍କୁ ସମୁଦ୍ର ସ୍ନାନ କବିତା ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଜୀବନୀ ଗୁରୁ ପ୍ରସାଦ ମହାନ୍ତି ୧୯୨୪ ଜୁଲାଇ ୧୬  (ଗୁରୁ ପୂର୍ଣ୍ଣିମା) ଦିନ କଟକ ଜିଲ୍ଲାର ନାଗବଳିଠାରେ ଜନ୍ମଗ୍ରହଣ କରିଥିଲେ  । ସେ ଜଣାଶୁଣା ଲେଖକ କାହ୍ନୁଚରଣ ମହାନ୍ତି ଓ ଗୋପୀନାଥ ମହାନ୍ତିଙ୍କ ପୁତୁରା । ରଚନାବଳୀ ଗୁରୁ ପ୍ରସାଦ ମହାନ୍ତିଙ୍କ ରଚନା ଇଂରାଜୀ କବି ଟି.ଏସ୍. ଇଲିଅଟ୍‌ଙ୍କଦ୍ୱାରା ଅନେକାଂଶରେ ପ୍ରଭାବିତ ।
ପ୍ରତିବର୍ଷ ଭାରତ ସରକାରଙ୍କଦ୍ୱାରା ଜାନୁଆରୀ ୯ ତରିଖ ଦିନ ପ୍ରବାସୀ ଭାରତୀୟ ଦିବସ ପାଳନ କରାଯାଏ । ଏହି ଦିନ ମହାତ୍ମା ଗାନ୍ଧୀ ଦକ୍ଷିଣ ଆଫ୍ରିକାରୁ ସ୍ୱଦେଶକୁ ଫେରିଥିଲେ । ଏହି ଦିନକୁ ସ୍ମରଣୀୟ କରିବା ପାଇଁ ୨୦୦୩ ମସିହାରୁ ଏହି ଦିନର ଉତ୍ସବ ଆରମ୍ଭ ହୋଇଥିଲା । ପ୍ରବାସୀ ଭାରତୀୟ ଦିବସ ପାଳନ କରିବାର ଚିନ୍ତାଧାରା ସ୍ୱର୍ଗୀୟ ଲକ୍ଷ୍ମୀମଲ ସିଂଭିଙ୍କ ପରିକଳ୍ପନା ଥିଲା । ପ୍ରଥମ ପ୍ରଭାସୀ ଭାରତୀ ଦିବସ ୯ ଜାନୁୟାରୀ ୨୦୦୩ରେ ନୂଆଦିଲ୍ଲୀରେ ପାଳିତ ହୋଇଥିଲା । ୨୦୧୯ ମସିହାରେ, ବାରାଣାସୀରେ ଏହି ଅବସରରେ ଆୟୋଜିତ ହୋଇଥିବା ସମ୍ମିଳନୀରେ ବହୁ ବଡ ଶିଳ୍ପପତି ଏବଂ ବହୁ ରାଜ୍ୟର ମୁଖ୍ୟମନ୍ତ୍ରୀ ମଧ୍ୟ ଯୋଗ ଦେଇଥିଲେ । ସାଧାରଣତଃ ଏହି ଅବସରରେ ଏକ ତିନି ଦିନିଆ କାର୍ଯ୍ୟକ୍ରମ ଆୟୋଜିତ ହୋଇଥାଏ । ଏଥିରେ ଯେଉଁ ପ୍ରବାସୀ ଭାରତୀୟ ନିଜ କ୍ଷେତ୍ରରେ ବିଶେଷ ସଫଳତା ହାସଲ କରିଛନ୍ତି ସେମାନଙ୍କୁ ସମ୍ମାନିତ କରାଯାଏ ଏବଂ ସେମାନଙ୍କୁ ପ୍ରବାସୀ ଭାରତୀୟ ସମ୍ମାନ ଦିଆଯାଏ । ଭାରତୀୟ ବଂଶୋଦ୍ଭବ  (ବଂଶଧର) ପ୍ରବାସୀ ଭାରତୀୟ ଏବଂ ସେମାନଙ୍କ ସମସ୍ୟା ସମ୍ବନ୍ଧୀୟ ବିଷୟଗୁଡ଼ିକର ଆଲୋଚନା ପାଇଁ ଏହି କାର୍ଯ୍ୟକ୍ରମ ମଧ୍ୟ ଏକ ମଞ୍ଚ  । ଉଦ୍ଦେଶ୍ୟ ଭାରତ ପ୍ରତି ପ୍ରବାସୀ ଭାରତୀୟଙ୍କ ଚିନ୍ତାଧାରା, ସେମାନଙ୍କର ଭାବନାକୁ ପ୍ରକାଶ କରିବା ସହିତ ସେମାନଙ୍କ ଦେଶବାସୀଙ୍କ ସହିତ ସକରାତ୍ମକ କଥାବାର୍ତ୍ତା ପାଇଁ ଏକ ମଞ୍ଚ ଯୋଗାଇବା । ପ୍ରବାସୀ ଭାଇମାନଙ୍କ ସଫଳତା ବିଷୟରେ ଭାରତର ଲୋକଙ୍କୁ ଅବଗତ କରାଇବା ଏବଂ ସେମାନଙ୍କଠାରୁ ଦେଶବାସୀଙ୍କ ଆଶା ବିଷୟରେ ପ୍ରବାସୀମାନଙ୍କୁ ଅବଗତ କରାଇବା । ବିଶ୍ୱର ୧୧୦ଟି ଦେଶରେ ରହୁଥିବା ପ୍ରବାସୀ ଭାରତୀୟଙ୍କର ଏକ ନେଟୱାର୍କ ସୃଷ୍ଟି । ଭାରତର ଅନ୍ୟ ଦେଶମାନଙ୍କ ସହିତ ଥିବା ଆନ୍ତରିକ ସମ୍ପର୍କରେ ପ୍ରବାସୀମାନଙ୍କ ଭୂମିକା ବିଷୟରେ ସାଧାରଣ ଲୋକଙ୍କୁ ଅବଗତ କରାଇବା । ଭାରତର ଯୁବ ପିଢୀକୁ ପ୍ରବାସୀ ଭାଇମାନଙ୍କ ସହିତ ସଂଯୋଗ କରିବା । ବିଦେଶରେ ଭାରତୀୟ ଶ୍ରମିକମାନେ ସମ୍ମୁଖୀନ ହେଉଥିବା ଅସୁବିଧା ବିଷୟରେ ଆଲୋଚନା କରିବା ।
ନାଗାଉର୍ ଏକ ଭାରତୀୟ ଜନଗଣନା ସହର   ଅଟେ । ଏହା ରାଜସ୍ଥାନର ନଗଉର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଗାଉର୍ ୨୭.୨୦୨୦ ଉତ୍ତର ଅକ୍ଷାଂଶ ଓ ୭୩.୭୩୩୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୯୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଗାଉର୍ ସହରର ମୋଟ ଜନସଂଖ୍ୟା ୨୧୫୫୭ ଅଟେ । ସେଥି ମଧ୍ୟରୁ ୪୯.୮୭% ଜଣ ପରୁଷ ହୋଇଥିବା ବେଳେ ୫୦.୧୩% ଜଣ ନାରୀ ଅଟନ୍ତି । ନାଗାଉର୍ର ସାକ୍ଷରତା ହାର ୫୪.୨୧% ଅଟେ । ଏହା ଜାତୀୟ ହାରଠାରୁ ୧୦.୬୩% ପ୍ରତିଶତ କମ ଅଟେ । ସେଥିରୁ ୩୪.୦୩% ପ୍ରତିଶତ ପୁରୁଷ ଓ ୨୦.୧୮% ନାରୀ ଅଟନ୍ତି । ୨୦.୪୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଗାଉର୍ର ସରକାରୀ ଭାଷା ଅଟେ ।
ହିରସ୍ପ୍ରଙ୍ଗସ ଡିଜିଜ  ଇଂରାଜୀ ଭାଷାରେ  '   ଏକ ଜନ୍ମ ତୃଟି   ରୋଗ ଯେଉଁଥିରେ କେତେକ ଅନ୍ତନଳୀରେ   ସ୍ନାୟୁ ନଥାଏ । ମୂଖ୍ୟ ଲକ୍ଷଣ କୋଷ୍ଠକାଠିନ୍ୟ ହୁଏ । ବାନ୍ତି  , ଉଦର ଯନ୍ତ୍ରଣା , ତରଳ ଝାଡ଼ା ଇତ୍ୟାଦି ଲକ୍ଷଣ ସ‌ହିତ ଶୁଶୁର ବିକାଶ ଧୀର ହୋଇଯାଏ । ଜନ୍ମ ହେବାର ୨ ମାସ ମଧ୍ୟରେ ଲକ୍ଷଣ ଦେଖାଯାଏ । ରୋଗ ଜଟିଳ ଥିଲେ ଏଣ୍ଟେରୋକୋଲାଇଟିସ  , ମେଗାକୋଲୋନ , ଖାଦ୍ୟନଳୀ ଅବରୋଧ  , ଓ ଅନ୍ତନଳୀ କଣା   ହୋଇଯାଏ । ଏହି ରୋଗ ଏକାକୀ ବା ଡାଉନ ସିଣ୍ଡ୍ରୋମ ଓ ୱାଡେନବର୍ଗ ସିଣ୍ଡ୍ରୋମ   ଭଳି ଜେନେଟିକ ରୋଗ   ସ‌ହିତ ହୋଇପାରେ । ପ୍ରାୟ ଅଧା ରୋଗୀଙ୍କର ଜେନେଟିକ ମ୍ୟୁଟେସନ   ଯୋଗୁ ଓ ପ୍ରାୟ ୨୦% ରୋଗୀଙ୍କର ପରିବାରରେ ଚାଲୁଥାଏ । ଏମାନଙ୍କ ମଧ୍ୟରୁ କେତେକ ଅଟୋସୋମାଲ ଡୋମିନାଣ୍ଟ   ଭାବରେ ଚାଲୁଥାଏ । ବାକି ଅନ୍ୟ ରୋଗର କାରଣ ଅସ୍ପଷ୍ଟ ଅଛି । ରୋଗ ନଥିବା ପିତାମାତାଙ୍କ ଗୋଟିଏ ପିଲାର ଏହି ରୋଗ ଥିଲେ ପରବର୍ତ୍ତୀ ପିଲାର ୪% ରୋଗ ସଙ୍କଟ ରହିବ । ଖାଦ୍ୟ ନଳୀରେ ରୋଗ ଥିବାର ପରିମାଣ ଅନୁସାରେ ଏହି ରୋଗ ଦୁଇ ଭାଗରେ ବିଭକ୍ତ କରାଯାଇଥାଏ ଯଥା:- ଲଙ୍ଗ ସେଗମେଣ୍ଟ ଓ ସର୍ଟ ସେଗମେଣ୍ଟ । ବୃହଦନ୍ତ୍ରରେ ରୋଗ ହେଉଥିଲେ ମଧ୍ୟ କ୍ୱଚିତ୍ କ୍ଷୁଦ୍ରାନ୍ତ ମଧ୍ୟ ପ୍ରଭାବିତ ହୋଇପାରେ । ଲକ୍ଷଣ ଅନୁସାରେ, ତନ୍ତୁ ବାୟୋପ୍ସି   କରି ରୋଗ ନିର୍ଣ୍ଣୟ କରାଯାଏ । ତୃଟିଯୁକ୍ତ ଖାଦ୍ୟନଳୀକୁ ଅପରେଶନ କରି ବାହାର କରିଦିଆଯାଏ । ଏହି ଅପରେଶନ‌କୁ ପୁଲ ଥ୍ରୁ ଅପରେଶନ କୁହାଯାଏ । କ୍ୱଚିତ ଗୋଟିଏ ଅନ୍ତନଳୀ ଟ୍ରାନ୍ସପ୍ଲାଣ୍ଟେସନ   ଆବଶ୍ୟକ ହୋଇପାରେ । ପ୍ରାୟ ୫୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକୁ ହିରସ୍ପ୍ରଙ୍ଗସ ଡିଜିଜ ହୁଏ । ଝିଅଙ୍କ ଅପେକ୍ଷା ପୁଅମାନଙ୍କୁ ଅଧିକ ହିରସ୍ପ୍ରଙ୍ଗସ ଡିଜିଜ ହୁଏ । ସନ ୧୬୯୧ରେ ପ୍ରଥମେ ଫ୍ରିଡ୍ରିକ ରୁଇସ୍କ   ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ସକ୍ରେଟିସ  (୪୭୦/୪୬୯-୩୯୯ ଖ୍ରୀଷ୍ଟପୂର୍ବ) ଶାସ୍ତ୍ରୀୟ ଗ୍ରୀକ୍ ଦାର୍ଶନିକମାନଙ୍କ ମଧ୍ୟରୁ ଜଣେ ଥିଲେ, ଯିଏକି ପାଶ୍ଚାତ୍ୟ ଦର୍ଶନ ଶାସ୍ତ୍ରର ପ୍ରତିଷ୍ଠାତା ଅଟନ୍ତି ।ତାଙ୍କ ଛାତ୍ର ପ୍ଲାଟୋ ଓ ଜେନୋଫେନ୍ ଏବଂ ତାଙ୍କ ସମକାଳୀକ ଆରିଷ୍ଟୋଫେନଙ୍କ ଲେଖାଦ୍ୱାରା ସେ ଜଣେ ରହସ୍ୟମୟ ବ୍ୟକ୍ତିତ୍ୱ ରୂପେ ଜଣାଶୁଣା ଅଟନ୍ତି । ଜ୍ଞାନତତ୍ତ୍ୱ କ୍ଷେତ୍ରରେ ସକ୍ରେଟିସ ବି ଗୁରୁତ୍ୱପୂର୍ଣ୍ଣ ଓ ଦୀର୍ଘସ୍ଥାୟୀ ସହଯୋଗ ଗଠନ କରିଥିଲେ ଓ ତାଙ୍କ ବିଚାରଧାରା ଗୁଡ଼ିକ ଅନୁକରଣ କରାଯାଇଥିବା ପାଶ୍ଚାତ୍ୟ ଦର୍ଶନ ଶାସ୍ତ୍ରର ଶକ୍ତ ମୂଳଦୁଆ ରୂପେ ପ୍ରମାଣିତ ହୋଇଛି । ସକ୍ରେଟିସଙ୍କ ସମସ୍ୟା ସକ୍ରେଟିସ ଯାହା ଲେଖିଥିଲେ ସେଗୁଡ଼ିକ କିଛି ବି ପ୍ରଚଳିତ ହେଲା ନାହିଁ । ଯାହା ଫଳରେ ତାଙ୍କ ବିଷୟରେ ପ୍ରତ୍ୟେକ୍ଷ ସୂଚନା ଓ ତାଙ୍କ ଦର୍ଶନ ଶାସ୍ତ୍ର ଗୁଡ଼ିକ ମାଧ୍ୟମିକ ଉତ୍ସ ଉପରେ ନିର୍ଭର କରେ । ଅଧିକନ୍ତୁ; ଏହି ବିଷୟ ଗୁଡ଼ିକ ପ୍ରକଟ କରୁଥିବା ଉତ୍ସ ମାନଙ୍କ ମଧ୍ୟରେ ସମୀପସ୍ଥ ତୁଳନା ଗୁଡ଼ିକ, ଏହିପରି ତିଆରି ହୋଇଥିବା ବିଷୟବସ୍ତୁ ଗୁଡ଼ିକ ସକ୍ରେଟସଙ୍କ ଗଭୀରତାର ସମ୍ଭାବନାକୁ ଜାଣିବାରେ ଖଣ୍ଡନ କରେ । ଏହାକୁ ସକ୍ରେଟିକ୍ ସମସ୍ୟା ବା ସକ୍ରେଟିକ୍ ପ୍ରଶ୍ନ କୁହାଯାଏ । ସକ୍ରେଟିସ ଓ ତାଙ୍କ ଚିନ୍ତାଧାରାକୁ ବୁଝିବା, ପ୍ଲାଟୋଙ୍କ କାର୍ଯ୍ୟକୁ ଏକ ନିଶ୍ଚିତ ପ୍ରାରମ୍ଭିକ ଦିଗ ଥିଲା, ଯାହାର କଥୋପକଥୋନ ଗୁଡ଼ିକ ବହୁଳ ମାତ୍ରାରେ ସକ୍ରେଟିସଙ୍କ ଜୀବନ ଓ ଦର୍ଶନ ଶାସ୍ତ୍ର ଓ ଙ୍କ ଉପରେ ମଧ୍ୟ ତଥ୍ୟ ପ୍ରଦାୟକ ହୋଇ ଚିନ୍ତାକରୁଥିଲା । ଏହି ଲେଖା ଗୁଡ଼ିକ ହେଉଛି କିମ୍ବା , ଯାହାର ପ୍ରତିବେଦନାର ଆଳାପ ଗୁଡ଼ିକ ସକ୍ରେଟିସ ଧର୍ମନୈତିକ ବିଶ୍ୱାସ ପରିତ୍ୟାଗ କରିବାର ଦୋଷରେ ଜଡ଼ିତ ଥିଲା । ସକ୍ରେଟିସ ବାସ୍ତବ-ଜୀବନ ଆବିଷ୍କାର ହେତୁ, ଆଦିମ ଉତ୍ସ ଗୁଡ଼ିକର ଦାର୍ଶନିକ ଓ ନାଟକ ସମ୍ବନ୍ଧୀୟ ଲେଖା ଗୁଡ଼ିକ ବହୁଳ ମାତ୍ରାରେ ଙ୍କଠାରୁ ଅଲଗା ହେବାର ଅସୁବିଧାଟି ଉପୁଜିଲା । ସେତେବେଳେ ସକ୍ରେଟିସଙ୍କ କେହି ସତ୍ୟଶୀଳ,ଐତିହାସିକ,ସମକାଳୀକ ନଥିଲେ, ଯିଏକି ତାଙ୍କ ସମୟ ଓ ସ୍ଥାନକୁ ମାନୁଥିଲେ । ଏହାର ଏକ ଅନୁସିଦ୍ଧାନ୍ତ ଏହା ହେଲାକି, ସକ୍ରେଟିସଙ୍କ ଲେଖାକୁ ଐତିହାସିକ ସଠିକ୍ ମାନିବାର ଦାବି କଲାନି ଓ ଏହା ଅନେକ ସମୟରେ ଦଳଭୁକ୍ତ ହୋଇ ରହିଲା । ଦୃଷ୍ଟାନ୍ତ ପାଇଁ ସକ୍ରେଟିସ୍, ତାଙ୍କୁ ଉପଯୋଜନ କରିଥିବା, ଦୋଷୀ ସିଦ୍ଧ କରିଥିବା ଲୋକଙ୍କୁ ଓ କୁ ପରିତ୍ୟାଗ କରିଥିଲେ । ଏଥିପାଇଁ ଐତିହାସିକମାନେ ସକ୍ରେଟିସଙ୍କ ଜୀବନ ଓ କାର୍ଯ୍ୟ ଓ ତାଙ୍କ ପ୍ରଚଳିତ ଲେଖାର ନିର୍ଭୁଲତାର ବିଭିନ୍ନ ପ୍ରମାଣକୁ ବର୍ତ୍ତମାନ ପାଠରେ ମିଳେଇବାର ବାଜି ପକେଇଛନ୍ତି । ଏହି ପରି ଏକ ପ୍ରଚେଷ୍ଟାର ପରିଣାମ ବାସ୍ତବିକ୍ ହେବା ଜରୁରୀ ନୁହେଁ ଯଦିଓ ଏହା ସୁସଙ୍ଗତ ଅଟେ । ଉତ୍ସମାନଙ୍କ ମଧ୍ୟରେ ମତଭେଦରୁ ସମସ୍ତଙ୍କର ଅସହମତି ମଧ୍ୟରେ, ଦୁଇଟି ମୌଳିକ ଉତ୍ପାଦକ ସକ୍ରେଟିସଙ୍କ ସହ ସମ୍ବଦ୍ଧିତ ସମସ୍ତ ସୂତ୍ରରୁ ବାହାରି ଆସେ । ତେଣୁ ଏଥିରୁ ପ୍ରତୀତ ହୁଏ ଯେ,ସକ୍ରେଟିସଙ୍କ ବିଚକ୍ଷଣ ବୁଦ୍ଧି ଥିଲା।
ଚେନ୍ନାଇ଼  'ତାମିଲନାଡୁ'  ରାଜ୍ୟର ରାଜଧାନୀ । ଭୂଗୋଳ ଇତିହାସ ଚେନ୍ନାଇର ପୂର୍ବ ନାମ ମାଡ୍ରାସ ଥିଲା। ୧୬୩୯ ଅଗଷ୍ଟ ୨୨ରେ ବ୍ରିଟିଶ ଇଷ୍ଟ ଇଣ୍ଡିଆ କମ୍ପାନୀଦ୍ୱାରା ମାଡ୍ରାସ ସହର ପ୍ରତିଷ୍ଠା ହୋଇଥିଲା। କରମଣ୍ଡଳ ଉପକୂଳରେ ୩ ମାଇଲ୍ସର ଆୟତନ ପରିମିତ ଏକ ଅଞ୍ଚଳକୁ ତତ୍କାଳୀନ ନାୟକ ଶାସକଙ୍କଠାରୁ କିଣି ଏହାର ନାମକରଣ କରିଥିଲେ । ଏହି ଦିବସକୁ ମାଡ୍ରାସ ଦିବସ ଘୋଷଣା କରାଯାଇଥିଲା। ଭାରତ ସ୍ୱାଧୀନତା କରିବା ପରେ ମାଡ୍ରାସ ଷ୍ଟେଟର ରାଜଧାନୀ ଭାବେ ଏହି ସହରକୁ ଘୋଷଣା କରାଯାଇଥିଲା । ପରେ ୧୯୬୯ରେ ମାଡ୍ରାସ ଷ୍ଟେଟ ତାମିଲନାଡୁ ରାଜ୍ୟରେ ସାମିଲ ହୋଇଥିଲା। ବଙ୍ଗୋପସାଗରର କରମଣ୍ଡଳ ଉପକୂଳରେ ଅବସ୍ଥିତ ଏହି ସହର ବାଣିଜ୍ୟିକ, ସାଂସ୍କୃତିକ, ଅର୍ଥନୈତିକ ଏବଂ ଶିକ୍ଷା କ୍ଷେତ୍ରରେ ବେଶ ଗୁରୁତ୍ୱପୂର୍ଣ୍ଣ ଭୂମିକା ବହନ କରୁଛି । ଅପର ପକ୍ଷରେ ଏଠାରେ ଥିବା ମାଡ୍ରାସ ବନ୍ଦର ଭାରତର ଦ୍ୱିତୀୟ ସର୍ବବୃହତ ବନ୍ଦର ।
, ନିଟାଜୋକ୍ସାନାଇଡ, ଅନ୍ୟମାନଙ୍କ ମଧ୍ୟରେ ଆଲିନିଆ ଏକ ବେପାର ନାମ, ହେଉଛି ଏକ ଔଷଧ ଯାହା ବିଭିନ୍ନ ଏକ କୋଷୀ ଜୀବ ପ୍ରୋଟୋଜୋଆ ଏବଂ ପରଜୀବୀ ପୋକମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ କ୍ରିପ୍ଟୋସ୍ପୋରିଡିଓସିସ, ଜିଆର୍ଡିଆସିସ୍, ଆମିବାୟାସିସ୍, ଆଇସୋସ୍ପୋରିଆସିସ ଏବଂ କିଛି ଟେପୱର୍ମ, ଫ୍ଲାଟୱର୍ମ ବା ଫ୍ଲୁକ୍ ଏବଂ ଜିଆ ଅନ୍ତର୍ଭୁକ୍ତ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ମୁଣ୍ଡବିନ୍ଧା ଏବଂ ଅସ୍ୱାଭାବିକ ରଙ୍ଗର ପରିସ୍ରା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଥିଆଜୋଲାଇଡ୍ ଯାହା ପିରୁଭେଟ୍ ଫେରେଡୋକ୍ସିନ୍ ଅକ୍ସିଡୋରଡେକ୍ଟେଜ୍ ଅବରୋଧ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ନିଟାଜୋକ୍ସାନାଇଡ ଅନୁମୋଦିତ ହୋଇଥିଲା । ଏହାକୁ ୨୦୨୦ ମସିହାରେ ଜେନେରିକ୍ ଔଷଧ ଭାବରେ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୫୦୦ ମିଗ୍ରାର ୬ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୪୦ ଡଲାର ଥିଲା । ଇନ୍‌ଫ୍ଲୁଏଞ୍ଜା ପାଇଁ ଏହାର ବ୍ୟବହାରକୁ ନେଇ ୨୦୨୧ ସୁଦ୍ଧା ଅନୁସନ୍ଧାନ ଜାରି ରହିଛି ।
ସମସ୍ତିପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ସମସ୍ତିପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସମସ୍ତିପୁର ୨୫.୮୬୦୮ ଉତ୍ତର ଅକ୍ଷାଂଶ ଓ ୮୫.୭୮୯୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସମସ୍ତିପୁର ସହରର ମୋଟ ଜନସଂଖ୍ୟା ୨୦୧୮୧ ଅଟେ । ସେଥି ମଧ୍ୟରୁ ୫୨.୭୯% ଜଣ ପରୁଷ ହୋଇଥିବା ବେଳେ ୪୭.୨୧% ଜଣ ନାରୀ ଅଟନ୍ତି । ସମସ୍ତିପୁରର ସାକ୍ଷରତା ହାର ୬୦.୨୪% ଅଟେ । ଏହା ଜାତୀୟ ହାରଠାରୁ ୪.୬୦% ପ୍ରତିଶତ କମ ଅଟେ । ସେଥିରୁ ୩୬.୨୩% ପ୍ରତିଶତ ପୁରୁଷ ଓ ୨୪.୦୧% ନାରୀ ଅଟନ୍ତି । ୧୬.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସମସ୍ତିପୁରର ସରକାରୀ ଭାଷା ଅଟେ ।
ଅତ୍ୟୁଚ୍ଚ ମସ୍ତିଷ୍କ ଇଡିମା  (ଇଂରାଜୀ ଭାଷାରେ ) ହେଉଛି ଏକ ରୋଗ ଯାହା ଅତ୍ୟୁଚ୍ଚତାର ପ୍ରଭାବ ହେତୁ ମସ୍ତିଷ୍କ ଫୁଲିଯାଏ  । ଲକ୍ଷଣ: ସମନ୍ୱୟ ଅଭାବ ଏବଂ ଦ୍ୱନ୍ଦ୍ୱ ଅସୁବିଧା ହୋଇପାରେ  ଏହା ପୂର୍ବରୁ ମୁଣ୍ଡବ୍ୟଥା, ଶୋଇବାରେ ଅସୁବିଧା, ଅଇ, ବାନ୍ତି, ଏବଂ ଭୋକ ନଷ୍ଟ ହେବା ସହିତ ତୀବ୍ର ଉଚ୍ଚତା ବେମାରୀ ଦେଖାଯାଏ । ଏହା ଜଟିଳ ହୋଇ ଅତ୍ୟୁଚ୍ଚ ଫୁସଫୁସ ଇଡିମା ହୋଇପାରେ  ୪୦୦୦ ମିଟର  (୧୩,୦୦୦ଫୁଟ) ଉପରେ ଦୁଇ ଦିନ ପରେ ଆରମ୍ଭ ହୁଏ କିନ୍ତୁ ୨,୫୦୦ମିଟର ବା ୮,୦୦୦ଫୁଟ ପରି କମ୍ ଉଚ୍ଚତାରେ ମଧ୍ୟ ହୋଇପାରେ  ବିପଦ କାରକଗୁଡିକରେ ଦ୍ରୁତ ଉତ୍ଥାନ, କଠିନ ବ୍ୟାୟାମ ଏବଂ ଉଚ୍ଚତା ରୋଗର ପୂର୍ବ ଇତିହାସ ଥାଏ  ଏହାର ଅନ୍ତର୍ନିହିତ କାର୍ଯ୍ୟ ପ୍ରଣାଳୀ: ଅଧିକ ଉଚ୍ଚତାରେ କମ୍ ଅମ୍ଳଜାନ ଥିବା ଯୋଗୁ ରକ୍ତନଳୀ ଫୁଲିଯାଏ, ଅତିକ୍ଷୁଦ୍ର ରକ୍ତନଳୀ ବା କାପିଲାରିରୁ ରକ୍ତ ଲିକ ହୁଏ ଓ ରକ୍ତ ମସ୍ତିଷ୍କ ବାଧା ବ୍ୟାହତ ହୁଏ । ରୋଗ ଲକ୍ଷଣ ଉପରେ ଆଧାରିତ ହୋଇଥାଏ। ଚିକିତ୍ସା ନିମନ୍ତେ ତୁରନ୍ତ ଏକ ନିମ୍ନ ଉଚ୍ଚତାକୁ ଓହ୍ଲାଇବାକୁ ଉପଦେଶ ଦିଆଯାଏ  ଯଦି ଅବତରଣ ସମ୍ଭବ ନୁହେଁ ତେବେ ଅମ୍ଳଜାନ, ଡେକ୍ସାମେଥାଜୋନ କିମ୍ବା ଏକ ପୋର୍ଟେବଲ୍ ହାଇପରବାରିକ୍ ଚାମ୍ବର ବ୍ୟବହାର କରାଯାଇପାରେ  ପ୍ରତିଷେଧ ନିମନ୍ତେ ଧୀରେ ଧୀରେ ଉଚ୍ଚତାକୁ ଯାଇ ଜଣେ ଶୋଇବାକୁ ହୁଏ  ପ୍ରତିରୋଧ ପାଇଁ ଆସେଟାଜୋଲାମାଇଡ ମଧ୍ୟ ବ୍ୟବହୃତ କରାଯାଏ । ଏହା ଏକ ଏକ ବିରଳ ରୋଗ ଯାହା ଏକ ପ୍ରତିଶତରୁ କମ୍ ଲୋକଙ୍କ ମଧ୍ୟରେ ଘଟିଥାଏ ଯେଉଁମାନେ ୪୦,୦୦୦ରୁ ଅଧିକ ଉଚ୍ଚତାକୁ ଉଠନ୍ତି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ରୋଗ ଆରମ୍ଭ ହେବାର ୨୪ ଘଣ୍ଟା ମଧ୍ୟରେ ମୃତ୍ୟୁ ହୋଇପାରେ  ପ୍ରଥମ ସ୍ପଷ୍ଟ ବର୍ଣ୍ଣନା ୧୯୧୩ ମସିହାରେ ଥୋମାସ୍ ରେଭେନହିଲଙ୍କଦ୍ୱାରା ହୋଇଥିଲା।
ରାଜୀବ ପାତ୍ର ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାଜୀବ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନିବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୭,୬୦୮ ଖଣ୍ଡ ଭୋଟ୍ ପାଇଁ ତାଙ୍କର ନିକଟତମ ପ୍ରତିଦ୍ୱନ୍ଦୀ କଂଗ୍ରେସର ପାର୍ଥୀ କ୍ଳେଶ ପ୍ରଧାନଙ୍କୁ ଅଢ଼େଇ ହଜାର ଭୋଟ୍‌ରେ ପରାସ୍ତ କରିଥିଲେ ।
ପାଟେଲା ଅସ୍ଥି ଭଗ୍ନ ‌ (ଇଂରାଜୀ ଭାଷାରେ ) କୁହାଯାଏ ଯେତେବେଳେ ଆଣ୍ଟୁ ସମ୍ମୁଖସ୍ଥ ପାଟେଲା   ହାଡ଼ ଭାଙ୍ଗିଯାଏ    । ଏଥିରେ ଯନ୍ତ୍ରଣା ଓ ଫୁଲା   ଓ ବ୍ରୁଇସିଙ୍ଗ ଆଦି ଲକ୍ଷଣ ଦେଖାଯାଏ । ରୋଗୀ ଚାଲିବାକୁ ଅକ୍ଷମ ହୁଏ । ଟିବିଆ  , ଫିମର  , ବା ଆଣ୍ଠୁ ଲିଗାମେଣ୍ଟ   ଇତ୍ୟାଦି ଆଘାତପ୍ରାପ୍ତ ହୋଇପାରେ । ପାଟେଲା ଉପରେ ସିଧା ସଳଖ ଆଘାତ ଲାଗିଲେ ଏହି ଭଙ୍ଗା ହୁଏ; ଆଣ୍ଠୁ   ଉପରେ ସିଧା ମାଡ଼ ବା ପଡ଼ିଗଲେ ଏହା ହୁଏ । କ୍ୱଚିତ କ୍ୱାଡ୍ରିସେପସ ମାଂସପେଶୀ ଅତ୍ୟଧିକ ସଙ୍କୁଚିତ ହେଲେ ପାଟେଲା ଭାଙ୍ଗିଯାଏ । ଲକ୍ଷଣ ଅନୁସାରେ ସନ୍ଦେହ କଲାପରେ ଏକ୍ସ-ରେ  ସାହାଯ୍ୟରେ ନିଶ୍ଚିତ କରାଯାଏ । ପିଲା ରୋଗୀଙ୍କର ଏମଆରଆଇ   ଆବଶ୍ୟକ ହୋଇପାରେ । ଭଙ୍ଗା ଅବସ୍ଥାକୁ ବିଚାରକୁ ନେଇ ଅପରେଶନ ବା ଅଣଅପରେଶନ ଚିକିତ୍ସା କରାଯାଏ । ଭଗ୍ନ ଅସ୍ଥି ବିସ୍ଥାପିତ ନହୋଇଥଲେ ପ୍ଲାସ୍ଟର   ଚିକିତ୍ସା କରାଯାଇପାରେ । ସାମାନ୍ୟ ଅସ୍ଥି ବିସ୍ଥାପିତ ହୋଇ ରୋଗୀ ସାହାଯ୍ୟ ବିନା ଗୋଡ଼ ସିଧା କରିପାରୁଥିଲେ ପ୍ଲାସ୍ଟର କରାଯାଇପାରେ । ପ୍ରଥମ ୩ ସପ୍ତାହ ଆଣ୍ଠୁ ସିଧା ରଖି ପ୍ଲାସ୍ଟର କରାଯାଏ ଓ ପରେ କ୍ରମାନୁସାରେ ଅଳ୍ପ ଅଳ୍ପ କରି ବଙ୍କା ଅବସ୍ଥାରେ ପ୍ଲାସ୍ଟର କରାଯାଏ । ଏହା ବ୍ୟତୀତ ଅନ୍ୟ ଧରଣର ପାଟେଲା ଭଙ୍ଗା ନିମନ୍ତେ ଅପରେଶନ ଆବଶ୍ୟକ ହୁଏ । ସମୁଦାୟ ହାଡ଼ ଭଙ୍ଗାର ୧% କେବଳ ପାଟେଲା ଭଙ୍ଗା ହୁଏ । ପୁରୁଷମାନଙ୍କର ଏହି ଭଙ୍ଗା ମହିଳାଙ୍କ ଅପେକ୍ଷା ଅଧିକ ହୁଏ । ମଧ୍ୟ ବୟସରେ ପାଟେଲା ଅଧିକ ଭାଙ୍ଗେ । ଚିକିତ୍ସାର ଫଳାଫଳ ପ୍ରାୟ ଉତ୍ତମ ରହେ ।
ପ୍ରଶାନ୍ତ କୁମାର ମୁଦୁଲି  (ଜନ୍ମ: ୧୯ ଅପ୍ରେଲ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିକୁଦା-ଏରସମା ଓ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଶାନ୍ତ କୁମାର ମୁଦୁଲି ୧୯୬୪ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶଙ୍କର ମୁଦୁଲି ଓ ପତ୍ନୀଙ୍କ ନାମ ବୈଜୟନ୍ତୀମାଳା ମହାନ୍ତି । ତାଙ୍କ ବାପା ଜଣେ ଓଡ଼ିଆ ରାଜନେତା ଥିଲେ । ରାଜନୈତିକ ଜୀବନ ପ୍ରଶାନ୍ତ କୁମାର ମୁଦୁଲି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୦,୪୧୭ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଅମରେନ୍ଦ୍ର ଦାସଙ୍କ ଠାରୁ ୨୨,୧୩୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ବନ୍ଧୁ ମହାନ୍ତି ଜଗନ୍ନାଥଙ୍କର ଜଣେ ପରମ ଭକ୍ତ ଥିଲେ । ସେ ପୁରୀ ଜଗନ୍ନାଥ ମନ୍ଦିରଠାରେ ଅନେକ ଦିନ କାଳ କାଟିଥିଲେ । ଜନ୍ମ ଭୁବନେଶ୍ୱରଠାରୁ ୫ନଂ ଜାତୀୟ ରାଜପଥରେ କଟକ ଦେଇ ଯାଜପୁର ଅଭିମୁଖେ ପ୍ରାୟ ୧୦୦ କିମି ଦୂର ଆସିଲେ କୁଆଖିଆ ଛକ ପଡେ । ସେଠାରୁ ଦକ୍ଷିଣକୁ ପ୍ରାୟ ୫ କିମି ଦୂରରେ ଅବସ୍ଥିତ ଯାଜପୁର ଜିଲ୍ଲା ଅନ୍ତର୍ଗତ ଜାହାନପୁର ଗ୍ରାମପଞ୍ଚାୟତର କପିଳେଶ୍ୱର ଗ୍ରାମ । ମାତ୍ର ଏହା କେବଳ ସ୍ଥାନୀୟ ଲୋକଙ୍କଠାରୁ ଶୁଣାଯାଏ; କୌଣସି ସ୍ମୃତିସନ୍ତକ ନାହିଁ । ଜୀବନ ଡଃ ଏକାଦଶୀ ପାଢ଼ୀଙ୍କ ମତରେ, ବନ୍ଧୁ ମହାନ୍ତିଙ୍କ କଥା ୧୪୯୭-୧୫୪୦ ମସିହାର । ପରିବାରରେ ତାଙ୍କର ପତ୍ନୀ, ଦୁଇ କନ୍ୟା ଓ ପୁତ୍ର । ବିଶେଷ ଜମିବାଡ଼ି ନ ଥିବା ହେତୁ ସେ ଭିକ୍ଷା ମାଗି ଚଳୁଥିଲେ । ତାଙ୍କ ପତ୍ନୀ ଶ୍ରୀକ୍ଷେତ୍ରବାସୀ ବନ୍ଧୁଙ୍କଠାରୁ କିଛି ମାଗିବାକୁ ପରାମର୍ଶ ଦେଉଥିଲେ ମଧ୍ୟ ନିହାତି ଆନଶ୍ୟକ ନ ପଡ଼ିଲେ ବନ୍ଧୁ ଘରକୁ ଯିବା ଉଚିତ ହେବ ନାହିଁ ବୋଲି ସେ ଭାବୁଥିଲେ । ମାତ୍ର ଏକ ସମୟରେ ବର୍ଷା ନ ହେବାରୁ, ବନ୍ଧୁ ମହାନ୍ତିଙ୍କୁ ଭିକ୍ଷା ମିଳୁନଥିଲା । ତେଣୁ ସେ ନିଜ ବନ୍ଧୁ ପୁରୁଷୋତ୍ତମଙ୍କୁ ଦେଖା କରିବା ପାଇଁ ସପରିବାର ଶ୍ରୀକ୍ଷେତ୍ର ଅଭିମୁଖେ ଯାତ୍ରା କଲେ । ମାତ୍ର ଗହଳି ହେତୁ ମନ୍ଦିର ମଧ୍ୟରେ ପ୍ରବେଶ କରିନପାରି ଦକ୍ଷିଣଦ୍ୱାରସ୍ଥ ପେଜନଳା ନିକଟରେ ବସି ରହିଲେ । ପ୍ରବଳ ଭୋକ ହେବାରୁ ମହାନ୍ତିଙ୍କ ପରିବାର ପେଜ ପିଇ ଶୋଇ ପଡ଼ିଲେ । ମାତ୍ର ଅର୍ଦ୍ଧ ରାତ୍ରିରେ ଜଣେ ବ୍ରାହ୍ମଣ ଆସି ଡାକ ପକାଇଲେ, ହେ ମୋର ଯାଜପୁରିଆ ବନ୍ଧୁ ଉଠ... ଉଠ । ବ୍ରାହ୍ମଣ ଜଣଙ୍କ ସୁନା ଥାଳିରେ ଦେଇଥିବା ମହାପ୍ରସାଦ ଖାଇସାରି, ଥାଳି ଫେରାଇବାକୁ ଖୋଜିଲେ ମଧ୍ୟ ମହାନ୍ତି ତାଙ୍କୁ ପାଇନଥିଲେ । ସକାଳ ପାହିବାରୁ ଠାକୁରଙ୍କ ସୁନା ଥାଳି ଖୋଜାପଡ଼ିଲା । ଥାଳିକୁ ଏକ ଭିକାରୀ ମୁଣ୍ଡ ତଳେ ଥୋଇ ଶୋଇଥିବା ଖବର ପାଇ ଶ୍ରୀମନ୍ଦିର ସେବକ ପ୍ରହରୀମାନେ କୌଣସି କଥା ନଶୁଣି ବନ୍ଧୁ ମହାନ୍ତିଙ୍କୁ ସପରିବାର ବନ୍ଦୀ କଲେ ଓ ନିର୍ଯ୍ୟାତନା ଦେଲେ । ବନ୍ଧୁଙ୍କ ଦୁଃଖ ଯନ୍ତ୍ରଣା ମହାପ୍ରଭୁ ସହିପାରିଲେ ନାହିଁ । ଖୋର୍ଦ୍ଧାର ରଥିପୁର ଗଡ଼ରେ ଥିବା ଗଜପତି ପ୍ରତାପରୁଦ୍ର ଦେବଙ୍କୁ, ବନ୍ଧୁ ମହାନ୍ତିଙ୍କୁ ମୁକ୍ତ କରିବା ଲାଗି ସ୍ୱପ୍ନାଦେଶ ଦେଲେ । ଏହାପରେ ଗଜପତି ବନ୍ଧୁ ମହାନ୍ତିଙ୍କୁ ମୁକ୍ତ କରିବା ସହ ମନ୍ଦିର ଖରସୋଧ ପଦବୀରେ ନିଯୁକ୍ତ ଦେଲେ ।ଖରସୋଧର ଅର୍ଥ ହେଲା ଆୟବ୍ୟର ହିସାବରକ୍ଷକ ଓ ଦୈନନ୍ଦିନ ପଞ୍ଜିକାର ।
ଗ୍ରେଗୋରୀ ପାଞ୍ଜି ଅନୁସାରେ ୧୭ ନଭେମ୍ବର ବର୍ଷର ୩୨୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୨ତମ  । ବର୍ଷ ଶେଷ ହେବା ପାଇଁ ଆଉ ୪୪ ଦିନ ବାକି ଅଛି ।
ନେପାଫେନାକ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ନେଭାନାକ୍ ଏକ ବିକ୍ରୟ ନାମ, ହେଉଛି, ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ମୋତିଆବିନ୍ଦୁ ଅସ୍ତ୍ରୋପଚାର ସହିତ ଜଡିତ ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଉତ୍ତେଜନା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କେରାଟାଇଟିସ ଏବଂ ହାଇଫେମା ହୋଇପାରେ । ଏହା କ‌କ୍ସ-୧ ଓ କ‌କ୍ସ-୨  ( -1 ଏବଂ -2)କୁ ପ୍ରତିରୋଧ କରିବା ଫଳରେ ପ୍ରୋଷ୍ଟାଗ୍ଲାଡିନ୍ ହ୍ରାସ ହୁଏ  । ୨୦୦୫ ମସିହାରେ ଆମେରିକାରେ ଏବଂ ୨୦୦୭ରେ ୟୁରୋପରେ ଚିକିତ୍ସା ପାଇଁ ନେପାଫେନାକ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଏକ ବୋତଲର ମୂଲ୍ୟ ୧୫ ପାଉଣ୍ଡ ଥିଲା। ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୯୦ ଡଲାର ଥିଲା ।
ଦକ୍ଷିଣ ଋଫ ଦ୍ୱିପ ଭାରତର କେନ୍ଦ୍ର ଶାସିତ ଅଞ୍ଚଳ ଆଣ୍ଡାମାନ ନିକୋବର ଦ୍ୱୀପସମୂହର ଆଣ୍ଡାମନ ଦ୍ୱୀପପୁଞ୍ଜର ଏକ ଦ୍ୱିପ । ଏହା ଉତ୍ତର ଓ ମଧ୍ୟ ଆଣ୍ଡାମାନ ପ୍ରଶାସନ ଜିଲ୍ଲାରେ ରହିଛି । ଏହା ମୁଖ୍ୟ ଦପ୍ତର ପୋର୍ଟ ବ୍ଲେୟାରଠାରୁ 117 କିଲୋମିଟର ଦୂରରେ ରହିଛି । ଭୌଗୋଳିକ ଅବସ୍ଥିତି ଏକ ସାମନ୍ତରିକ କ୍ଷେତ୍ର ଆକାରର ଥିବା ଏହି ଦ୍ୱିପ ନିଚା ରହିଥାଏ ଓ ଏହା ଅସଟେନ ପ୍ରଣାଳୀର ପଶ୍ଚିମ ଦିଗରେ ରହିଛି । ପ୍ରଶାସନ ଏହା ମାୟାବନ୍ଦର ତାଲୁକ ଅଧୀନରେ ପ୍ରଶାସିତ ହେଇଥାଏ ।
ପ୍ରେମ ତୋର ନଟି ନଟି ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନ କରିଥିଲେ ରଶ୍ମିତା ସ୍ୱାଇଁ । ମନୋରଞ୍ଜନ ମହାପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଜେମସ୍ ଶୁକ୍ଳା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍.କେ. ମୂରଲୀଧରନ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବ୍ ଓ ତମନ୍ନା ବ୍ୟାସ । ମିହିର ଦାସ ଏହି କଥାଚିତ୍ରର ପାର୍ଶ୍ୱ ଅଭିନେତା ଭାବରେ ଅଭିନୟ କରିଥିଲେ । ବାଲେଶ୍ୱର ମୁଭିଏକ୍ସ ସିନେମା ହଲ୍‌ରେ ଫିଲ୍ମର ପ୍ରିମିୟର୍ ହୋଇଥିଲା । ଅଭିନୟ ଦେବବ୍ରତ ପ୍ରଧାନ ତମନ୍ନା ବ୍ୟାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।
ଆଟ୍ରୋଫିକ ଭାଜିନାଇଟିସ  (ଇଂରାଜୀ ଭାଷାରେ ) ଶବ୍ଦ ଯୋନୀପଥର ପ୍ରଦାହକୁ   ବୁଝାଏ ଯାହା ଏସ୍ଟ୍ରୋଜେନ   ଅଭାବରୁ ଯୋନୀପଥ ତନ୍ତୁ ପତଳା ଓ କ୍ଷୟ   ହେବା ଯୋଗୁ ହୁଏ  । ଏହି ରୋଗ ଫଳରେ ଯୌନ‌କ୍ରିୟା   ସମୟରେ କଷ୍ଟ ହୁଏ, ଯୋନୀପଥ ଶୁଷ୍କ ହୋଇ ଗଲୁ ହୁଏ, ପରିସ୍ରା କରିବାକୁ ଇଚ୍ଛା   ହୁଏ ବା ପରିସ୍ରା କଲାବେଳେ ପୋଡ଼ାଜଳା   ହୁଏ । ବିନା ଚିକିତ୍ସାରେ ଏହା ଉପଶମ ହୁଏନାହିଁ । ରୋଗ ଜଟିଳ ହେଲେ ମୂତ୍ରାଙ୍ଗ ସଂକ୍ରମଣ ହୋଇପାରେ । ମହିଳାମାନଙ୍କର ଋତୁବନ୍ଦ   ହେବା ପରେ ଶରୀରରେ ଏସ୍ଟ୍ରୋଜେନ ହରମୋନ କମିଯାଏ । ସ୍ତନ୍ୟପାନ   ସମୟରେ ଓ କେତେକ ଔଷଧ ସେବନ ଯୋଗୁ ମଧ୍ୟ ଏହି ପରିସ୍ଥିତି ସୃଷ୍ଟି ହୁଏ । ଧୁମ୍ରପାନ   ଏହି ସଙ୍କଟ ଆଣିପାରେ । ଲକ୍ଷଣ ଅନୁସାରେ ଏହି ରୋଗ ନିର୍ଣ୍ଣୟ କରାଯାଇପାରେ । ଯୋନୀପଥରେ ଏସ୍ଟ୍ରୋଜେନ   ଲଗେଇ ଏହାର ଚିକିତ୍ସା କରାଯାଏ । ଭାଜିନାଲ ଲୁବ୍ରିକାଣ୍ଟ ବା ଯୋନୀପଥ ପିଚ୍ଛିଳକାରୀ   ପଦାର୍ଥ ମଧ୍ୟ ବ୍ୟବ‌ହାର କରାଯାଇପାରେ । ସାବୁନ ଓ ଅନ୍ୟାନ୍ୟ ଉତ୍ତେଜକ ପଦାର୍ଥ ବ୍ୟବ‌ହାର ନ‌କରିବାକୁ ଉପଦେଶ ଦିଆଯାଏ । ଋତୁବନ୍ଦପ୍ରାପ୍ତ ମହିଳାଙ୍କ ମଧ୍ୟରୁ   ପ୍ରାୟ ୫୦% ମହିଳାଙ୍କର ଏହି ରୋଗ ହୁଏ । ଅଧିକାଂଶ ଏହାର ଚିକିତ୍ସା କରାନ୍ତି ନାହିଁ । ଯୌନ‌କ୍ରିୟାରେ ଏମାନେ ଆନନ୍ଦ ଅନୁଭବ କରିପାରନ୍ତି ନାହିଁ ଓ ସାଧାରଣ ଜୀବନ‌ଯାତ୍ରା ମଧ୍ୟ ସୁଖପ୍ରଦ ନଥାଏ ।
ସୁଆଦଖିଆ ବା ସାଦଖିଆ ଓଡ଼ିଶାର ଗୋଟିଏ ଶ୍ରେଣୀର ଲୋକ ସଙ୍ଗୀତ । ଏହି ଗୀତଗୁଡ଼ିକରେ ବିଭିନ୍ନ ଖାଦ୍ୟଦ୍ରବ୍ୟ ଖାଇବାକୁ ସାଧାରଣ ମଣିଷର ଇଚ୍ଛା ପ୍ରକାଶ ପାଇଥାଏ । ସୁଆଦଖିଆ ଗୀତଗୁଡ଼ିକ ଅତ୍ୟନ୍ତ ସରଳ ଓ ବାହ୍ୟ କବିତ୍ୱ ବର୍ଜ୍ଜିତ । ଓଡ଼ିଶାର ଖାଦ୍ୟରୁଚିର ବୈଶିଷ୍ଟ୍ୟ ଏଥିରୁ ପ୍ରକଟ ହୁଏ । ଏହି ଗୀତସବୁ ଓଡ଼ିଆ ଲୋକ ସାହିତ୍ୟ ଓ ସଙ୍ଗୀତର ବିଶେଷ ଅଙ୍ଗ । ଉତ୍ପତ୍ତି ଗର୍ଭିଣୀ ନାରୀର ଅରୁଚି ଛଡ଼ାଇବା ଓ ଗର୍ଭର ଗୁରୁ ଭାର ବହନରେ ଶକ୍ତି ସାମର୍ଥ୍ୟ ଦେବା ଲାଗି ଭଲ ଖାଦ୍ୟ ଲୋଡ଼ା । ଗର୍ଭ ଧାରଣ କାଳରେ ସୁଖାଦ୍ୟ ଓ ଅଖାଦ୍ୟ ଖାଇବା ଏକ ସ୍ୱାଭାବିକ ପ୍ରବୃତ୍ତି ଭାବେ ଦେଖାଯାଏ । ସୁଆଦଖିଆ ଗୀତଗୁଡ଼ିକ ଶ୍ରମିକ ଶ୍ରେଣୀର ଖାଦ୍ୟ ଅଭିଳାଷ ପ୍ରକଟ କରିଥାଏ ବୋଲି ମତ ରହିଛି । ରାଜା ବା ଧନୀ ଗୃହମାନଙ୍କରେ କିଛି ଦୁଷ୍ପ୍ରାପ୍ୟ ନୁହେଁ, କିନ୍ତୁ ଶ୍ରମିକମାନଙ୍କ ଲାଗି ଏହା ଗୋଟିଏ କାମନା, ଯାହା ଆଂଶିକ ଭାବେ ପୂରଣ ହେଲେ ମଧ୍ୟ ଆନନ୍ଦ ଦେଇଥାଏ । ରଚନା ସୁଆଦଖିଆ ଗୀତଗୁଡ଼ିକ ଏକାଧିକ କବିଙ୍କ ରଚନା । ଏହି ଗୀତମାନଙ୍କରେ ତାଳଖିରୀ, ବାସିଚକୁଳି, ବାଲିବସା ଜେଉଟ, ଓଉପକା ସାତପତୁରିଆ, କାକୁଡ଼ି, ଆମ୍ବିଳ, ଭଇଞ୍ଚି, ବନବନା, ଲୁଣି ବା ମିରିଗା କୋଳି, କଇଁବେଣ୍ଟଲିଆ, ସଜପଖାଳ ଦହି ଇତ୍ୟାଦି ସୁଲଭ ଜିନିଷମାନଙ୍କ ସଙ୍ଗେ ସଙ୍ଗେ ସରୁ ଚକୁଳି, ଖଣ୍ଡଦିଆ ନାଡ଼ି, ଖରମରା ଘିଅପକା ଖେଚେଡ଼ି, ଗହମ କାକରା, ଛେନାମଣ୍ଡା, ଖିରୀପୁରୀ ଭଳି ଦୁର୍ଲ୍ଲଭ ଜିନିଷମାନଙ୍କ ମଧ୍ୟ ଉଲ୍ଲେଖ ରହିଛି । ପର୍ଶୁରାମ ବିହାରୀ, କବିକର୍ଣ୍ଣ, ବିପ୍ର ବୈଷ୍ଣବ, ଗୋପିନାଥିଆ ଇତ୍ୟାଦି କବିମାନେ ସାଦଖିଆ ଗୀତ ରଚନା କରିଥିବା ଲକ୍ଷ୍ୟ କରାଯାଏ ।
ବାଜପୁର  ହିନ୍ଦୀ :       ଭାରତୀୟ ରାଜ୍ୟ ଉତ୍ତରାଖଣ୍ଡର ଉଧମ ସିଂହ ନଗର ଜିଲ୍ଲାର ଏକ ମୁନ୍ସିପାଳ ସହର । ଏହା ବିଂଶ ଶତାବ୍ଦୀର ପ୍ରଥମ ଭାଗରେ ଚାନ୍ଦ ବଂଶର ଶାସକ ବାଜ ବାହାଦୁରଙ୍କଦ୍ୱାରା ସ୍ଥାପିତ ହେଇଥିଲା । ଏହା ଶିଳ୍ପ ସହର ରୁଦ୍ରପୁର ସହ ଓ ଏଇତିହାସିକ କୁଶୀନଗର ସହ ସଂଯୁକ୍ତ । ଏହା ତରାଇ ଅଞ୍ଚଳ ସହ ଥିଲା , ତେବେ ଦେଶ ବିଭାଜନ ପରେ ଏହାର ଅନେକ ଅଞ୍ଚଳ ପାକିସ୍ତାନକୁ ଚାଲିଗଲା । ଭୌଗୋଳିକ ଅବସ୍ଥିତି ବାଜପୁରର ଭୌଗୋଳିକ ଅବସ୍ଥିତି 29.17  79.16    / 29.17; 79.16. ଜନସଂଖ୍ୟା 2001 ଜନଗଣନା ଅନୁସାରେ ବାଜପୁର ର ଜନସଂଖ୍ୟା 21,782ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 55%ଥିବା ବେଳେ ମହିଳା ସଂଖ୍ୟା 45% ଥିଲା । ଏଠାରେ ସାକ୍ଷ୍ୟରତା ହାର 66% ରହିଥିଲା ।ଏହା ଜାତୀୟ ହାରଠାରୁ ଅଧିକ । ବାଜପିଉର ରେ 6 ବର୍ଷରୁ କମ ଆବାଡୀ 14% ଥିଲା ।
ଜୋଲେଡ୍ରୋନିକ ଏସିଡ  (ଇଂରାଜୀ ଭାଷାରେ ବା ଜୋଲେଣ୍ଡ୍ରୋନେଟ/ ) ଏକ ଔଷଧ ଯାହା ଅନେକ ରକମର ହାଡ଼ ରୋଗର   ଚକିତ୍ସାରେ ବ୍ୟବ‌ହାର କରାଯାଏ  । ଏହି ରୋଗମାନଙ୍କ ମଧ୍ୟରେ ଓଷ୍ଟିଓପୋରୋସିସ, ପାଜେଟସ ଡିଜିଜ      , କର୍କଟ ରୋଗ ଯୋଗୁ ହେଉଥିବା ହାଇପରକ୍ୟାଲସେମିଆ, ଓଷ୍ଟିଓଲାଇଟିକ ଲିଜନ   ରୋଗମାନଙ୍କ ନାମ ଉଲ୍ଲେଖନୀୟ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଜୋଲେଡ୍ରୋନିକ ଏସିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଗଣ୍ଠି ବିନ୍ଧା  , ଉଚ୍ଚ ରକ୍ତଚାପ, ତରଳ ଝାଡ଼ା ଓ ଥକ୍କା ଅନୁଭବ ହୁଏ । ସାଂଘାତିକ ପ୍ରତିକ୍ରିୟାରେ କୃକ୍‌କ ସମସ୍ୟା  , ସ୍ୱଳ୍ପ ରକ୍ତ କ୍ୟାଲସିଅମ   ଓ ହନୁ ହାଡ଼ର ଓଷ୍ଟିଓନେକ୍ରୋସିସ   ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ଏହା ହାନୀକାରକ ହୋଇପାରେ । ଏହା ବାଇଫସଫୋନେଟ   ଶ୍ରେଣୀର ଏକ ଔଷଧ । ସନ ୨୦୦୧ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଜୋଲେଡ୍ରୋନିକ ଏସିଡ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଭାଏଲର କ୍ରୟ ମୂଲ୍ୟ ୫.୭୩ରୁ ୨୬.୮୦ ଆମେରିକୀୟ ଡଲାର । ସନ ୨୦୧୫ରେ ସଂଯୁକ୍ତ ରାଷ୍ଟ୍ରରେ ଏନ ଏଚ ଏସ   ନିମନ୍ତେ ଏହି ଡୋଜର ମୂଲ୍ୟ ପ୍ରାୟ ୨୨୦ ପାଉଣ୍ଟ ଥିଲା ।
ଆମେଲି ପଣ୍ଡା, ଜଣେ ଓଡ଼ିଆ ଆଲ୍‌ବମ୍ ଏବଂ କଥାଚିତ୍ର ଅଭିନେତ୍ରୀ । ସେ ପ୍ରଥମେ ଓଡ଼ିଆ ଆଲବମ୍‌ରେ ଅଭିନୟ କରିଥିଲେ । ଏହା ପରେ ପରେ ସେ ୨୦୦୫ରେ ସେ ରାଜୁ ମିଶ୍ରଙ୍କ ଚଳଚ୍ଚିତ୍ର ଜୀବନ ମୃତ୍ୟୁ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ୨୦୦୭ରେ ତୁମକୁ ପାରୁନି ତ ଭୁଲି ଏବଂ ୨୦୧୦ରେ ଭୁଲ୍ ବୁଝିବନି ମତେ କଥାଚିତ୍ରରେ ଅଭିନୟ କରିଥିଲେ । ତାଙ୍କର ବିବା‌ହ ପରେ ସେ ଅଭିନୟ ଜଗତରୁ ଦୂରେଇ ଯାଇଥିଲେ । ପ୍ରାରମ୍ଭିକ ଜୀବନ ଏବଂ ପରିବାର ଆମେଲି ପଶ୍ଚିମ ବଙ୍ଗର ଝାରଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ଜଣେ ଭଉଣୀ ମଧ୍ୟ ଅଛନ୍ତି । ସେ ମହର୍ଷି ମହାବିଦ୍ୟାଳୟରେ ପାଠ ପଢ଼ୁଥିଲେ । ଏହାପରେ ସେ ଓଡ଼ିଆ ଆଲବମ୍ ଜଗତରେ ଅଭିନୟ ଆରମ୍ଭ କରିଥିଲେ । ୧୧ ଡିସେମ୍ବର ୨୦୧୧ରେ ସେ ନୀଲ୍ ହୋତାଙ୍କୁ ବିବାହ କରିଥିଲେ । ବିବାହ ପରେ ସେ ଅଭିନୟରୁ ଦୂରେଇ ଯାଇଥିଲେ । ଅଭିନୟ ଜୀବନ ଆମେଲି ପ୍ରଥମେ ଓଡ଼ିଆ ଆଲବମ୍ ଗୀତରେ ଅଭିନୟ କରିଥିଲେ । ସେ ୫୦୦ରୁ ଅଧିକ ଆଲବମ୍ ଗୀତରେ ଅଭିନୟ କରିବା ପରେ ୨୦୦୫ ମସିହାରେ ନିର୍ଦ୍ଦେଶକ ରାଜୁ ମିଶ୍ର ତାଙ୍କୁ ଜୀବନ ମୃତ୍ୟୁ ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିବାର ପ୍ରଥମ ସୁଯୋଗ ଦେଇଥିଲେ । ତାଙ୍କର ପ୍ରଥମ କଥାଚିତ୍ରରେ ଆମେଲୀଙ୍କ ସ‌ହ ସୁନୀଲ କୁମାର ନାୟକ ଭାବରେ ଅଭିନୟ କରିଥିଲେ । ମିହିର ଦାସ, ମୁନ୍ନା ଖାଁ, ଅପରାଜିତା ମହାନ୍ତି, ଉତ୍ତମ ମହାନ୍ତି ଆଦି ପ୍ରମୁଖ କଳାକାରମାନେ ମଧ୍ୟ ଏହି କଥାଚିତ୍ରରେ ଅଭିନୟ କରିଥିଲେ । ଏହାପରେ ୨୦୦୭ରେ ସେ ଚକ୍ରଧାର ସାହୁଙ୍କ ନିର୍ଦ୍ଦେଶିତ ଚଳଚ୍ଚିତ୍ର ତୁମକୁ ପାରୁନି ତ ଭୁଲିରେ ଅଭିନେତ୍ରୀ ଅନୁ ଚୌଧୁରୀଙ୍କ ଭଉଣୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିର ନାୟକ ପୁଣିଥରେ ସୁନୀଲ କୁମାର ଥିଲେ । ମନୋଜ ମିଶ୍ର, ଉତ୍ତମ ମହାନ୍ତି, ଅଶୋକ ଦାସ ପ୍ରମୁଖ ଏହି ଚଳଚ୍ଚିତ୍ରରେ ଆମେଲୀଙ୍କ ସ‌ହ ଅଭିନୟ କରିଥିଲେ । ୨୦୧୦ ମସିହାରେ ଆମେଲି ନିର୍ଦ୍ଦେଶକ କୁନାଲ ପଟ୍ଟନାୟକଙ୍କ ଚଳଚ୍ଚିତ୍ର ଭୁଲ୍ ବୁଝିବନି ମତେରେ ଅଭିନୟ କରିଥିଲେ । ଏହି କଥାଚିତ୍ରଟିରେ ନାୟକ ଥିଲେ ଦେବାଶିଷ ପାତ୍ର । ସମରେଶ ରାଉତରାୟ, ମିହିର ଦାସ, ପ୍ରିୟଙ୍କା, ପିଣ୍ଟୁ ନନ୍ଦ ଆଦି କଳାକାରମାନେ ଏହି ଚଳଚ୍ଚିତ୍ରଟିରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଆମେଲିଙ୍କର ଶେଷ ଚଳଚ୍ଚିତ୍ର ଥିଲା । ଏହାପରେ ସେ ଓଡ଼ିଆ କଥାଚିତ୍ର ଜଗତରେ ଆଉ ଅଭିନୟ କରିନାହାନ୍ତି । ଆମେଲି  'ଧନ୍ୟ ତୁମେ ସାଇବାବା'  ନାମକ ଏକ ଡକୁମେଣ୍ଟାରୀ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଆପୁ କାନୁନ୍‌ଗୋ । ଦେବୁ ବ୍ରହ୍ମା ଏହି ଚଳଚ୍ଚିତ୍ରଟିରେ ଆମେଲିଙ୍କ ସ‌ହ ଅଭିନୟ କରିଥିଲେ ।
ଫାଲଗୁନ ଚୈତ୍ର ୨୦୨୩ ମସିହାରେ ମୁକ୍ତିଲାଭ କରିଥିବା ଏହି ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଛନ୍ତି ଶକ୍ତି ଜଗଦେବ ଓ ବାବୁଶାନ୍ ମହାନ୍ତି । ସୁଲଗ୍ନା ମହାନ୍ତି ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ପ୍ରଣବ ପ୍ରସନ୍ନ ରଥ ଏହାର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶିଶିର କୁମାର ସାହୁ ଓ ପୀନାକୀ ସିଂହ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପାର୍ଥସାରଥୀ ରାୟ, ବିଏମ୍ ବୈଶାଳୀ ଓ ଅନନ୍ୟା ମିଶ୍ର । ସୁକାନ୍ତ ରଥ, ଚୌଧୁରୀ ଜୟପ୍ରକାଶ ଦାସ, ଭାସ୍ୱତୀ ବସୁ, ପ୍ରଣବ ପ୍ରସନ୍ନ ରଥ, ଚନ୍ଦନ ବିଶ୍ୱାଳ, ମନୀଷା ମଞ୍ଜରୀ ମିଶ୍ର, କୈଳାଶ ପାଣିଗ୍ରାହୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମଇ ୧୨ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ପାର୍ଥସାରଥୀ ରାୟ ବିଏମ୍ ବୈଶାଳୀ ଅନନ୍ୟା ମିଶ୍ର ସୁକାନ୍ତ ରଥ ଚୌଧୁରୀ ଜୟପ୍ରକାଶ ଦାସ ଭାସ୍ୱତୀ ବସୁ ପ୍ରଣବ ପ୍ରସନ୍ନ ରଥ ଚନ୍ଦନ ବିଶ୍ୱାଳ ମନୀଷା ମଞ୍ଜରୀ ମିଶ୍ର କୈଳାଶ ପାଣିଗ୍ରାହୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଶେକ, ଇଶାନ ଓ କୌସିକ୍ । ଜେ.ପି. ୱାର୍ଡ଼ସ୍ମିଥ୍,ସ୍ଥିତ ପଟ୍ଟନାୟକ ଏବଂ ସୁମିତ ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ଅନନ୍ୟା ଶ୍ରୀତମ ନନ୍ଦ, କୁଳଦୀପ ପଟ୍ଟନାୟକ, ସୁରିଲ ବିସ୍ପୁତେ, ଐଶ୍ୱର୍ଯ୍ୟା କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଇପ୍ରାଟ୍ରୋପିଅମ ବ୍ରୋମାଇଡ, ବିକ୍ରୟ ନାମ ଆଟ୍ରୋଭେଣ୍ଟ ଏକ ଔଷଧ ଯାହା ଫୁସଫୁସ ମଧରେ ଥିବା ବଡ଼ ଓ ମଧ୍ୟମ ଶ୍ୱାସନଳୀମାନଙ୍କୁ ସ୍ଫୀତ କରିଦିଏ ।ଏହା ସିଓପିଡି ଓ ଆଜ୍‌ମା ରୋଗ ଚିକିତ୍ସା ନିମନ୍ତେ ଦିଆଯାଏ । ଏହା ମିଟରଡୋଜ ଅନ୍ତଃଶ୍ୱସକ   ବା କଣିତ୍ର ଆକାରରେ ଦିଆଯାଏ । ଏହାର କାମ ୧୫ରୁ ୩୦ ମିନିଟ ମଧ୍ୟରେ ଆରମ୍ଭ ହୋଇ ୩ରୁ ୫ଘଣ୍ଟା ପର୍ଯ୍ୟନ୍ତ ରହେ । ଶୁଖିଲା ପାଟି, କାଶ ଓ ବ୍ରୋଙ୍କସ୍ ପ୍ରଦାହ ଇତ୍ୟାଦି ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ଭାବେ ପରିଚିତ । ଅନ୍ୟ ସମ୍ଭାବ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମୁତ୍ରରୋଧ,ଶ୍ୱାସନଳୀ ଅତିସଙ୍କୋଚନ ଓ ସାଙ୍ଘାତିକ ଆଲର୍ଜି ପ୍ରତିକ୍ରିୟା ଇତ୍ୟାଦି ଦେଖାଯାଏ । ଏହା ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ନିରାପଦ ଥିବା ଜଣାଯାଏ । ଇପ୍ରାଟ୍ରୋପିଅମ ଏକ ଆଣ୍ଟିକୋଲିନର୍ଜିକ ଔଷଧ ଯାହା ଅନୈଛିକ ପେଶୀମାଙ୍କୁ   ଶିଥିଳ କରିଦିଏ । ସନ ୧୯୭୬ରେ ଇପ୍ରାଟ୍ରୋପିଅମ ବ୍ରୋମାଇଡ ପ୍ରସ୍ତୁତ କରାଯାଇଥିଲା । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୬ରେ ଏହି ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱିକୃତୀ ପାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ୨୦୦ ମିଟର ଡୋଜ ସମ୍ପର୍ଣ୍ଣ ଅନ୍ତଃଶ୍ୱସକର   ମୂଲ୍ୟ ୬.୬୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୧୦୦ରୁ ୨୦୦ ଆମେରିକୀୟ ଡଲାର ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ମାର୍ଚ୍ଚ ବର୍ଷର ୭୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୯ତମ  । ବର୍ଷ ଶେଷ ହେବା ପାଇଁ ଆଉ ୨୮୭ ଦିନ ବାକି ଅଛି ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ଅକ୍ଟୋବର ବର୍ଷର ୨୯୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୯୮ତମ  । ବର୍ଷ ଶେଷ ହେବା ପାଇଁ ଆଉ ୬୮ ଦିନ ବାକି ଅଛି । ଘଟଣାବଳୀ ଜନ୍ମ ୧୯୨୧ : ଆର. କେ. ଲକ୍ଷ୍ମଣ, ଭାରତୀୟ ବ୍ୟଙ୍ଗ ଚିତ୍ରକାର ।
ଛୁରିଅନା ଏକ ଦ୍ରୁମ ଜାତୀୟ ଉଦ୍ଭିଦ । ଏ ଗଛର ପତ୍ର ମୋଟା ଓ ଶାଖାର ପ୍ରତି ଗଣ୍ଠିରେ ତିନୋଟି ପତ୍ର ଥାଏ । ଏହା ପୁଲାଙ୍ଗ ପରି ବଡ଼ ଡ଼େମ୍ଫ ଥିବା ଧଳା ଫୁଲ ଧାରଣ କରେ ।ଏହାର ଫୁଲ ଡ଼େରିରେ ଫୁଟେ ଏବଂ ପ୍ରଥମେ ଦୁଇଖଣ୍ଡରେ ବିଭକ୍ତ ହୋଇଥାଏ ।ଏ ଗଛ ସାଧାରଣତଃ ଭାରତର ପଶ୍ଚିମ ଉପକୂଳ, ମାନ୍ଦ୍ରାଜ ପ୍ରଦେଶ, ଓଡ଼ିଶା ଓ ଚଟ୍ଟଗ୍ରାମରେ ଦେଖାଯାଏ । ଏ ଗଛ ସତ୍ୟବାଦୀ ଗୋପୀନାଥଙ୍କ ମନ୍ଦିର ନିକଟସ୍ଥ ବକୁଳବନରେ ପ୍ରଚୁର ପରିମାଣରେ ଅଛି । ଏହାର ମଞ୍ଜକାଠ ରକ୍ତାଭ ଓ ଖୁବ ଟାଣୁଆ । ଏହାର ଫଳ କୋଣାକାର ଓ ୨-୩ ସେମି ଲମ୍ବ । ଏହାର ମଞ୍ଜିଗୁଡିକ ଧୂସର ରଙ୍ଗର ଅଟେ । ଏହ ଫେବୃଆରୀ-ଏପ୍ରିଲରେ ଫୁଲ ଫୁଟେ ଓ ସେପ୍ଟେମ୍ବରରେ ଫଳ ଧରେ । ବିବିଧ ଭାରତୀୟ ପ୍ରାଦେଶିକ ନାମ ବ୍ୟବହାର ଏହାର ମଞ୍ଜକାଠ ରକ୍ତାଭ ଓ ଖୁବ ଟାଣୁଆ । ଏହା ଆସବାବପତ୍ର ତିଆରି , ଗୃହ ନିର୍ମାଣ , ଡଙ୍ଗା ତିଆରିରେ ବ୍ୟବହୃତ ହୁଏ। ଛୁରିଅନା ଫୁଲରୁ ଅତର ତିଆରି ହୁଏ। ଫଳ ଖାଇବାଯୋଗ୍ୟ ଏବଂ ସ୍ୱାଦିଷ୍ଟ
ମୁଁ ପରଦେଶୀ ଚଢ଼େଇ, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆଦିକନ୍ଦ ସାହୁ । ସନ୍ତୋଷ ନାରାୟଣ ଦାସ ଓ ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ କେ. ମୂରଲୀ କ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଦ୍ଧେନ୍ଦୁ ସାହୁ ଏବଂ ଅନୁଭା ସୌର୍ଯ୍ୟା । ମିହିର ଦାସ, ପୁଷ୍ପା ପଣ୍ଡା, ପୃଥ୍ୱୀରାଜ ନାୟକ, ପିଣ୍ଟୁ ନନ୍ଦ ଭଳି ଅଭିନେତାମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୦ ମସିହାର ଜାନୁଆରୀ ୧୦ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅର୍ଦ୍ଧେନ୍ଦୁ ସାହୁ ଅନୁଭା ସୌର୍ଯ୍ୟା ମିହିର ଦାସ ପୁଷ୍ପା ପଣ୍ଡା ପୃଥ୍ୱୀରାଜ ନାୟକ ପିଣ୍ଟୁ ନନ୍ଦ ଅସୀତା ଶତପଥୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସଦ ନିଜାମ । ତପୁ ନାୟକ ଏବଂ ନିଜାମ ଭଳି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଏହି କଥାଚିତ୍ରଟି ଶୀର୍ଷକ ଲୋକପ୍ରିୟା ଓଡ଼ିଆ ଗୀତ ମୁଁ ପରଦେଶୀ ଚଢ଼େଇ ଉପରେ ଆଧାରିତ, ତେଣୁ ଏହି ଗୀତଟିକୁ ପୁଣିଥରେ ପୁରୁଣା ଗାୟକ ଉଦିତ ନାରାୟଣଙ୍କଦ୍ୱାରା ଗାନ କରାଯାଇଥିଲା । ଶାନ୍, ହ୍ୟୁମାନ ସାଗର, ସ୍ୱୟମ ପାଢ଼ୀ, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ ଭଳି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଫାରୋ ଦ୍ୱୀପପୁଞ୍ଜ  (; ଛାଞ୍ଚ: - ଛାଞ୍ଚ: - ; ଛାଞ୍ଚ: - ଛାଞ୍ଚ: - ) ଦ୍ୱୀପମାନଙ୍କର ଏକ ସମୂହ ଯାହାକି ଡେନମାର୍କ ଅଧିନସ୍ଥ କିନ୍ତୁ ସର୍ବଭୌମ୍ୟ ଅଟେ  । ଇତିହାସ ଭୂଗୋଳ ଆଧାର ଅଧିକ ପଢନ୍ତୁ ବାହାର ଲିଙ୍କ ସରକାର  '  . 2008-09-15 . ସାଧାରଣ ତଥ୍ୟ  " " . ଫାରୋ ଦ୍ୱୀପପୁଞ୍ଜ ପର୍ଯ୍ୟଟନ  . 2015-07-25 . 2013-05-11 . , .  . , 2007 2015-08-01 . ଅନ୍ୟାନ୍ୟ , . 2015-11-13 .,   56 - ।
ଆୟୁର୍ବେଦ ଅନୁଯାୟୀ କାଶ ତଥା ଫୁସଫୁସର ନାନା ରୋଗର ମହୌଷଧି ହେଉଛି ଚ୍ୟବନପ୍ରାଶ  ଇଂରାଜୀ: ଏବଂ   । ଏହାର ପ୍ରସ୍ତୁତି ପ୍ରଣାଳୀ  'ଚକ୍ରଦତ୍ତ'  ଗ୍ରନ୍ଥରେ ବର୍ଣ୍ଣିତ । ଚ୍ୟବନପ୍ରାଶ ହେଉଛି ଜାମ୍ ଭଳି ଚିନି, ମହୁ, ତ୍ରିଫଳା,, ଘିଅ, ସେସମୀ ତେଲ, କୋଳି, ଔଷଧୀୟ ଦୃମ ଏବଂ ମସଲା ଆଦିର ରନ୍ଧା ମିଶ୍ରଣ । ଏହା ଆୟୁର୍ବେଦିକ ନିର୍ଦ୍ଦେଶ ଅନୁସାରେ ପ୍ରସ୍ତୁତ ହୁଏ । ଏହା ଭାରତରେ ସାଧାରଣ ପୋଷକ ଭାବେ ବହୁଳ ଭାବେ ବିକ୍ରୟ ହୋଇଥାଏ । ଉତ୍ପତି ଏହାର ଉତ୍ପତି କାହାଣୀ ଚ୍ୟବନ ମୁନିଙ୍କ ସହ ଜଡ଼ିତ । ରାଜକୁମାରୀ ସୁକନ୍ୟା କାଶରୋଗ ଭୋଗୁଥିବା ବୃଦ୍ଧ ଚ୍ୟବନଙ୍କୁ ବିବାହ କରିଥିଲେ ହେଁ ତାଙ୍କର ଦୁଃଖ ନଥିଲା । ସେ ଚ୍ୟବନଙ୍କ ଉପଯୁକ୍ତ ଯତ୍ନ ନେଉଥିଲେ । ପତ୍ନୀର ସମସ୍ତ ଦାୟିତ୍ୱ ତୁଲାଉଥିଲେ । ଦିନେ ଅଶ୍ୱୀନୀକୁମାର ଭ୍ରାତା ଦୁହେଁ ସୁକନ୍ୟାଙ୍କୁ ଭେଟି ପ୍ରେମ ନିବେଦନ କଲେ । ମୁନିଙ୍କୁ ଛାଡ଼ି ସେମାନଙ୍କୁ ବିବାହ କରିବା ପାଇଁ ପ୍ରସ୍ତାବ ଦେଲେ । ହେଲେ ସୁକନ୍ୟା କୌଣସି ପ୍ରକାରେ ସମ୍ମତି ଦେଲେ ନାହିଁ । ଅଶ୍ୱିନୀକୁମାର ଦୁହେଁ ପ୍ରୀତ ହୋଇ ମୁନି ଚ୍ୟବନଙ୍କୁ ମହୌଷଧି ଦେଇ ଯୁବକ କରିବା ସହ ତାଙ୍କର କାଶ ଦୂର କଲେ । ତାହା ପରେ ଉକ୍ତ ମହୌଷଧି ଚ୍ୟବନପ୍ରାଶ ରୂପେ ପରିଚିତ ହୋଇଥିଲା । , . ସ୍ୱାଦ ଏବଂ ରୂପ ଏହା ଖଟାମିଠା ଲାଗେ ଏହାର ସ୍ୱଦରେ ମହୁ, ଘିଅ ଏବଂ ତ୍ରିଫଳାର ପ୍ରାଧାନ୍ୟ ବାରିହୁଏ । ଏବଂ ଗନ୍ଧରେ ଲହୁଣୀ, ଘିଅ ଏବଂ ଅନ୍ୟାନ୍ୟ ମସଲା ଯଥା ଚନ୍ଦନଗୁଣ୍ଡ, ଆଦି ବାସେ । ଏକ ଘନ ଧୁଷର ବର୍ଣ୍ଣ ପେଷ୍ଟ ରୂପରେ ଥାଏ । ବ୍ୟବହାର ଏକାକୀ ଏବଂ ଖିର ଏବଂ ପାଣି ସହ ସେବନ କରିପାରିବେ ।ଏକ ଚାମଚ ପ୍ରତିଦିନ ଦୁଇଥର ଖାଇବା ପରାମର୍ଶ ଦିଆଯାଏ । ଉପାଦେୟତା ଏହା ଏକ ସାଧାରଣ ସ୍ୱାସ୍ଥ୍ୟ ଟନିକ ଅଟେ ଏବଂ ଜଣାଶୁଣା ଆୟୁର୍ବେଦିକ ଟନିକ ଅଟେ । ଉପାଦାନ ଏହାର ପ୍ରସ୍ତୁତି ପ୍ରଣାଳୀ ଅଶ୍ୱାଙ୍ଗହୃଦୟ, ଚରକସଂହିତା ଏବଂ ସଙ୍ଗନ୍ଧରସଂହିତା ଜରିଆରେ ଆୟୁର୍ବେଦିକ ଉପଚାର ପାଇଁ ମନୁସଂହିତରେ ବର୍ଣ୍ଣିତ । ଚ୍ୟବନପ୍ରାଶ ପାଇଁ ତ୍ରିଫଳା ଭିଟାମିନ ସିରେ ପରିପୁର୍ଣ୍ଣ ହେଉଛି ପ୍ରାଥମିକ ଉପାଦାନ  (୪୪୫ଏବଂ ;ମିଲିଗ୍ରାମ/୧୦୦ଗ୍ରାମ). ଏଥିପାଇଁ ଦରକାରୀ ଗୁଲ୍ମ ଉପାଦାନ ୨୫ରୁ ୮୦ ପର୍ଯ୍ୟନ୍ତ ଲାଗିଥାଏ କିନ୍ତୁ ଏହାର ମୂଖ୍ୟ ଉପାଦାନ ହେଉଛି ଅଅଁଳା  ।
୨୪ ଅକ୍ଟୋବର ଦିନ ସାରା ବିଶ୍ୱରେ ବିଶ୍ୱ ପୋଲିଓ ଦିବସ ପାଳନ କରାଯାଏ । ପୋଲିଓ ବିରୁଦ୍ଧରେ ପ୍ରଥମ ଟୀକା ପ୍ରସ୍ତୁତ କରିଥିବା ଜୋନାସ୍ ସାକ୍‌ଙ୍କ ଜନ୍ମଦିନ ୨୪ ଅକ୍ଟୋବରକୁ ସ୍ମରଣ କରିବା ପାଇଁ ରୋଟାରୀ ଇଣ୍ଟରନ୍ୟାସନାଲ୍ଦ୍ୱାରା ବିଶ୍ୱ ପୋଲିଓ ଦିବସ ପ୍ରତିଷ୍ଠା କରାଯାଇଥିଲା । ଇତିହାସ ପ୍ରଥମେ ଏହି ନିଷ୍କ୍ରିୟ ପୋଲିଓ ଭାଇରସ୍ ଟିକା ବ୍ୟବହାର ହେଲା ଏବଂ ପରେ ଆଲବର୍ଟ ସାବିନଙ୍କଦ୍ୱାରା ବିକଶିତ ହୋଇଥିବା ପୋଲିଓ ବୁନ୍ଦା ତିଆରି ହେଲା । ୧୯୮୮ ମସିହାରେ ପୋଲିଓ ନିରାକରଣ ଉଦ୍ଦେଶ୍ୟରେ ପ୍ରତିଷ୍ଠିତ ମାଧ୍ୟମରେ ଏସବୁର ବ୍ୟବହାର କରାଯିବା ଫଳରେ ପୋଲିଓ ୯୯ ଶତକଡା ହ୍ରାସ ପାଇଛି ।
ବହରମ୍‌ପୁର୍ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ମୁର୍ଶିଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବହରମ୍‌ପୁର୍ ୨୪.୧୦୪୭ ଉତ୍ତର ଅକ୍ଷାଂଶ ଓ ୮୮.୨୫୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବହରମ୍‌ପୁର୍ ସହରର ମୋଟ ଜନସଂଖ୍ୟା ୧୬୦୧୬୮ ଅଟେ । ସେଥି ମଧ୍ୟରୁ ୫୧.୦୭% ଜଣ ପରୁଷ ହୋଇଥିବା ବେଳେ ୪୮.୯୩% ଜଣ ନାରୀ ଅଟନ୍ତି । ବହରମ୍‌ପୁର୍ର ସାକ୍ଷରତା ହାର ୭୮.୫୮% ଅଟେ । ଏହା ଜାତୀୟ ହାରଠାରୁ -୧୩.୭୪% ପ୍ରତିଶତ କମ ଅଟେ । ସେଥିରୁ ୪୨.୦୨% ପ୍ରତିଶତ ପୁରୁଷ ଓ ୩୬.୫୬% ନାରୀ ଅଟନ୍ତି । ୮.୬୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ବହରମ୍‌ପୁର୍ର ସରକାରୀ ଭାଷା ଅଟେ ।
ଅଶ୍ୱିନୀ କୁମାର ଷଡ଼ଙ୍ଗୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅଶ୍ୱିନୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୭୬୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଦେବେଶ ଆଚାର୍ଯ୍ୟଙ୍କୁ ୪,୭୭୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପ୍ରିୟମ୍ବଦା ଦେବୀ  (୧୮୯୮ - ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଏବଂ ସ୍ୱାଧୀନତା ସଂଗ୍ରାମୀ ଥିଲେ  । ସେ ୧୯୨୪ ମସିହାରେ ଓଡ଼ିଶାରେ ବ୍ରିଟିଶ ସରକାରଙ୍କ ବିରୁଦ୍ଧରେ ଲଢ଼ିବା ପାଇଁ ବାନର ସେନା ଗଠନ କରିଥିଲେ ଓ ବିଭିନ୍ନ ସ୍ଥାନମାନଙ୍କରେ ବ୍ରିଟିଶ ସରକାରଙ୍କ ବିରୁଦ୍ଧରେ ପ୍ରଚାର କରୁଥିଲେ । ସ୍ୱାଧୀନତା ସଂଗ୍ରାମ ଆନ୍ଦୋଳନରେ ତାଙ୍କୁ ୧୯୩୦, ୧୯୩୨, ୧୯୩୬ ଓ ୧୯୪୨ ମସିହାରେ ଚାରିଥର ଗିରଫ କରାଯାଇଥିଲା । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ କଟକ ସହରରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ଜନ୍ମ ପ୍ରିୟମ୍ବଦା ଦେବୀ ୧୮୯୮ ମସିହାରେ କଟକ ଜିଲ୍ଲାର ସତ୍ୟଭାମାପୁରଠାରେ ଜନ୍ମଗ୍ରହଣ କରିଥିଲେ । ସ୍ୱାଧୀନା ସଂଗ୍ରାମରେ ଯୋଗଦାନ ୧୯୨୪ ମସିହାର ପ୍ରିୟମ୍ବଦା ଦେବୀ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ପ୍ରଥମେ ସେ ବାନର ସେନା ଗଠନ କରି ବ୍ରିଟିଶ ସରକାର ବିରୁଦ୍ଧରେ ଲଢ଼େଇ କରିବା ଆରମ୍ଭ କରିଥିଲେ । ସେହି ସମୟରେ ସେମାନେ ବ୍ରିଟିଶ ସରକାର ବିରୁଦ୍ଧରେ ବିଭିନ୍ନ ପ୍ରକାରର ପ୍ରଚାର କରିବା ସହ ବିଭିନ୍ନ ସ୍ଥାନରେ ପୋଷ୍ଟର ମାରି ଲୋକମାନଙ୍କୁ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେବାକୁ ପ୍ରବର୍ତ୍ତାଉଥିଲେ । ସ୍ୱାଧୀନତା ସଂଗ୍ରାମ ଆନ୍ଦୋଳନ ପାଇଁ ପ୍ରିୟମ୍ବଦା ଦେବୀ ଚାରିଥର ଗିରଫ ହୋଇ କରାଦଣ୍ଡ ଭୋଗିଥିଲେ । ତାଙ୍କୁ ୧୯୩୦, ୧୯୩୨, ୧୯୩୬ ଓ ୧୯୪୨ ମସିହାରେ ଗିରଫ କରାଯାଇ କାରାଗାରକୁ ପଠାଯାଇଥିଲା । ରାଜନୈତିକ ଜୀବନ ପ୍ରିୟମ୍ବଦା ଦେବୀ ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ସେ ଏହି ନିର୍ବାଚନରେ ବିଜୟୀ ହୋଇ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପ୍ରିୟମ୍ବଦା ଦେବୀ ଏହି ବିଧାନ ସଭାରେ ୨୮ ମଇ ୧୯୪୬ରୁ ୨୦ ଫେବୃଆରୀ ୧୯୫୨ରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ପୁରସ୍କାର ଓ ସମ୍ମାନ ଭାରତୀୟ ସ୍ୱାଧୀନତା ସଂଗ୍ରାମରେ ପ୍ରିୟମ୍ବଦା ଦେବୀଙ୍କର ମହତ୍ତ୍ୱପୂର୍ଣ୍ଣ ଅଂଶଗ୍ରହଣ ପାଇଁ ତାଙ୍କୁ ଭାରତ ସରକାରଙ୍କଦ୍ୱାରା କାଂସ୍ୟ ପଦକରେ ପୁରସ୍କୃତ କରାଯାଇଥିଲା ଏବଂ ଓଡ଼ିଶା ସରକାର ମଧ୍ୟ ତାଙ୍କୁ ସମ୍ମାନୀତ କରିଥିଲେ । ମୃତ୍ୟୁ ପ୍ରିୟମ୍ବଦା ଦେବୀ ୧୯୯୯ ମସିହାର ଜୁଲାଇ ମାସ ୮ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୧୦୨ ବର୍ଷ ବୟସ ହୋଇଥିଲା । ୧୯୯୯ ମସିହାର ଜୁଲାଇ ମାସ ୯ ତାରିଖରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ସଭାର ଆୟୋଜନ କରାଯାଇଥିଲା ।
ହାଇ-ଟେକ ଭେଷଜ କଲେଜ ଓ ହସ୍ପିଟାଲ   ଏକ ବେସରକାରୀ, ଅଣ-ଲାଭକାରୀ, ସ୍ୱ-ଅର୍ଜିତ ମେଡ଼ିକାଲ କଲେଜ । ଏହା ୨୦୦୫ ମସିହାରେ ଭାରତୀୟ ମେଡ଼ିକାଲ କାଉନସିଲଠାରୁ ସ୍ୱୀକୃତି ପ୍ରାପ୍ତ ଓଡ଼ିଶାର ପ୍ରଥମ ବେସରକାରୀ ଉଦ୍ୟମରେ ପ୍ରତିଷ୍ଠିତ ମେଡିକାଲ କଲେଜ ଭାବେ ଭୁବନେଶ୍ୱରଠାରେ ସ୍ଥାପିତ ହେଇଥିଲା । ଏଠାରେ ଥିବା ୪୦୦ ଶଯ୍ୟା ବିଶିଷ୍ଟ ହସ୍ପିଟାଲରେ ୨୦ଟି ଜରୁରୀକାଳୀନ ଶଯ୍ୟା ସହ ଅତ୍ୟାଧୁନିକ ସୁବିଧାସମୂହ ଥିବା ଅପରେସନ ଥିଏଟର ରହିଛି । କଲେଜରେ ସହ ଶିକ୍ଷାପ୍ରଦାନର ବ୍ୟବସ୍ଥା ମଧ୍ୟ ରହିଛି । ଅବସ୍ଥିତି ଏହାର ଅବସ୍ଥିତି ଭୁବନେଶ୍ୱରର ରସୁଲଗଡ଼ ଛକଠାରୁ କଟକ ଯିବା ରାସ୍ତାରେ ପାଣ୍ଡାରାଠାରେ ରହିଛି । କୁଆଖାଇ ସେତୁଠାରୁ ଏହା ୨ କିଲୋମିଟର ଦୁରରେ ଅବସ୍ଥିତ ।
କୃପାସିନ୍ଧୁ ଭୋଇ  ୫ ଅଗଷ୍ଟ ୧୯୪୨   ୧୫ ନଭେମ୍ବର ୨୦୦୩  ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ୭ମ, ୮ମ, ୧୦ମ ଓ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃପାସିନ୍ଧୁ ଭୋଇ ୧୯୪୨ ମସିହାର ଅଗଷ୍ଟ ୫ ତାରିଖରେ ବ୍ରିଟିଶ ଭାରତ ଅନ୍ତର୍ଗତ ସମ୍ବଲପୁର ଜିଲ୍ଲାର ତାମ୍ପରାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃତ୍ତିବାସ ଭୋଇ ଓ ପତ୍ନୀଙ୍କ ନାମ ସୂର୍ଯ୍ୟକୁମାରୀ ଭୋଇ । ତାଙ୍କ ପୁଅ ସଞ୍ଜୟ ଭୋଇ ଜଣେ ରାଜନେତା, ଯିଏକି ଲୋକ ସଭାକୁ ଥରେ ନିର୍ବାଚିତ ହୋଇଛନ୍ତି । ସେ ସମ୍ବଲପୁରସ୍ଥିତ ଗଙ୍ଗାଧର ମେହେର ମହାବିଦ୍ୟାଳୟରୁ ପାଠ ପଢ଼ା ସାରି ବୁର୍ଲାସ୍ଥିତ ବୀର ସୁରେନ୍ଦ୍ର ସାଏ ମେଡିକାଲ କଲେଜରୁ ଡାକ୍ତରୀ ପାଠ ପଢ଼ିଥିଲେ । ସେ ପେଶାଦାର ଡାକ୍ତର ଭାବରେ କାମ କରୁଥିଲେ । ରାଜନୈତିକ ଜୀବନ କୃପାସିନ୍ଧୁ ଭୋଇ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, କଂଗ୍ରେସ  (ଇ) ଓ କଂଗ୍ରେସ  (ଆର୍)ର କର୍ମୀ ଭାବରେ କାର୍ଯ୍ୟ କରିଥିଲେ  । ଭାରତୀୟ ସଂସଦର ତଳ ସଦନ ଲୋକ ସଭାରେ ୪ ଥର ସାଂସଦ ଭାବରେ, ଓଡ଼ିଶା ବିଧାନ ସଭାରେ ୨ ଥର ବିଧାୟକ ଭାବରେ ଓ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୬ ମସିହାରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ନିର୍ବାଚନ ଲଢ଼ିବା ପାଇଁ ୭ ଫେବୃଆରୀ ୧୯୭୧ରେ ଚାକିରୀରୁ ଇସ୍ତଫା ଦେଇଥିଲେ । ୧୯୭୧ରୁ ୧୯୭୪ ଯାଏଁ ସେ ପ୍ରଦେଶ କଂଗ୍ରେସ କମିଟିର ସାଧାରଣ ସମ୍ପାଦକ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଂଗ୍ରେସ  (ଆର୍)ର ପାର୍ଥୀ ଭାବରେ ପଦ୍ମପୁର ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ  । ଏହି ନିର୍ବାଚନରେ ସେ ୧୦,୪୧୬ ଖଣ୍ଡ ଭୋଟ ପାଇଥିଲେ ଓ ତାଙ୍କ ନିକଟତମ ପ୍ରତିଦ୍ୱନ୍ଦୀଙ୍କୁ ୬,୧୩୨ ଖଣ୍ଡ ଭୋଟରେ ପରାସ୍ତ କରି ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ପଞ୍ଚାୟତିରାଜ ଓ ଉନ୍ନୟନ ବିଭାଗର ମନ୍ତ୍ରୀ ଭାବରେ ୨ ଫେବୃଆରୀ ୧୯୭୩ରୁ ୩ ମାର୍ଚ୍ଚ ୧୯୭୩ ଯାଏଁ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭାବରେ ପଦ୍ମପୁର ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୧୮,୪୨୪ ଖଣ୍ଡ ଭୋଟ ପାଇଥିଲେ ଓ ତାଙ୍କ ନିକଟତମ ପ୍ରତିଦ୍ୱନ୍ଦୀଙ୍କୁ ୬,୩୯୫ ଖଣ୍ଡ ଭୋଟରେ ପରାସ୍ତ କରି ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ଖଣି ଓ ଭୂତତ୍ତ୍ୱ ବିଭାଗର ମନ୍ତ୍ରୀ ଭାବରେ ୬ ମାର୍ଚ୍ଚ ୧୯୭୪ରୁ ଏବଂ ବାଣିଜ୍ୟ ଓ ପରିବହନ ମନ୍ତ୍ରୀ ଭାବରେ ୨ ଅକ୍ଟୋବର ୧୯୭୫ରୁ ୧୬ ଡିସେମ୍ବର ୧୯୭୬ ଯାଏଁ କାର୍ଯ୍ୟ କରିଥିଲେ । ୧୯୮୦, ୧୯୮୪, ୧୯୯୧ ଓ ୧୯୯୬ ଭାରତୀୟ ସାଧାରଣ ନିର୍ବାଚନରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେ  (ଇ) ଓ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭାବରେ ଯଥାକ୍ରମେ ୭ମ, ୮ମ, ୧୦ମ ଓ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ  ।
ଚନ୍ଦା କୋଚର  ଜନ୍ମ : ୧୭ ନଭେମ୍ବର ୧୯୬୧  । ସେ  (ଡିସେମ୍ବର ୨୦୦୮) ମସିହାରେ   ବ୍ୟାଙ୍କରେ ମୁଖ୍ୟ କାର୍ଯ୍ୟକାରୀ ଅଫିସର   ଏବଂ ପ୍ରବନ୍ଧ ନିର୍ଦ୍ଦେଶ   ଥିଲେ  । ଜୀବନ ପରିଚୟ ଚନ୍ଦା କୋଚରଙ୍କ ଜନ୍ମ ରାଜସ୍ଥାନର ଯୋଦ୍ଧାପୁର ନଗରରେ ହୋଇଥିଲା । ସେ ମୁମ୍ବାଇର  "ଜୟ ହିନ୍ଦ କଲେଜ" ରେ ୧୯୮୨ ମସିହାରେ କଳା - ସ୍ନାତକରେ ଡିଗ୍ରୀ ପ୍ରାପ୍ତ କରିଥିଲେ । ଏହା ପରେ ସେ ଏବଂ କାଷ୍ଟ ଆକାଉଣ୍ଟର ଶିକ୍ଷା କରିଥିଲେ । ଏହା ପରେ ସେ  " ଜମନାଲାଲ ବଜାଜ ପ୍ରବନ୍ଧନ ସଂସ୍ଥା" ରେ ପ୍ରବନ୍ଧନ କ୍ଷେତ୍ରରେ ମାଷ୍ଟର ଡିଗ୍ରୀ ପ୍ରାପ୍ତ କରିଥିଲେ । କୋଚର ସମ୍ପ୍ରତି ମୁମ୍ବାଇରେ ରହନ୍ତି । ତାଙ୍କର ଦୁଇ ସନ୍ତାନ ଅଛନ୍ତି। ଜଣେ ପୁତ୍ର ଏବଂ ଆଉଜଣେ ପୁତ୍ରୀ । ଚନ୍ଦା କୋଚର  (ଜନ୍ମ : ୧୭ ନଭେମ୍ବର ୧୯୬୧) ପ୍ରବନ୍ଧ ନିର୍ଦ୍ଧେଶକ   ବ୍ୟାଙ୍କରେ ମୁଖ୍ୟ କାର୍ଯ୍ୟକାରୀ ଅଫିସର   ଏବଂ ପ୍ରବନ୍ଧ ନିର୍ଦ୍ଦେଶ   ଅଟନ୍ତି  । ବ୍ୟାଙ୍କ ଭାରତର ସବୁଠାରୁ ବଡ଼ ଏବଂ ସମଗ୍ର ଦେଶରେ ଚତୁର୍ଥ ତମ ବଡ଼ ବ୍ୟାଙ୍କ ଅଟେ । ସେ ବ୍ୟାଙ୍କ  (2008-12-19). 2012-01-29. କର୍ପୋରେଟ ସେଣ୍ଟରର ଅଧ୍ୟକ୍ଷ ଥିଲେ । ୨୦୦୯ ମସିହାରେ ସେ ଫୋର୍ସ  "ବିଶ୍ୱର ୧୦୦ ସବୁଠାରୁ ଶକ୍ତିଶାଳୀ ମହିଳାମାନଙ୍କ ମଧ୍ୟରୁ ୨୦ ନମ୍ବର"  ସୂଚୀରୁ ଆରମ୍ଭ ହୋଇଥିଲା । କ୍ୟାରିଅର ସମ୍ପାଦନା 1984 ମସିହାରେ ସେ  "ଇଣ୍ଡଷ୍ଟ୍ରୀୟଲ କ୍ରେଡିଟ ଏଣ୍ଡ ନିବେଶ କର୍ପୋରେସନ ଅଫ ଇଣ୍ଡିଆ" ରେ ପରାସ୍ନାତକ ପ୍ରବନ୍ଧନ ପ୍ରଶିକ୍ଷୁ ରୂପେ ଭାଗନେଲେ। . ବ୍ୟାଙ୍କରେ ନିଜ ପ୍ରାରମ୍ଭିକ ବର୍ଷରେ ଚନ୍ଦାଙ୍କୁ ବସ୍ତ୍ର, କାଗଜ ଏବଂ ସିମେଣ୍ଟ ପରି ବିଭିନ୍ନ ଉଦ୍ୟାଗରେ ପରିୟୋଜନାର କାମ ଦିଆଗଲା । ଏପ୍ରିଲ 2006 ମସିହାରେ କୋଚରଙ୍କୁ ବ୍ୟାଙ୍କର ଉପ ପ୍ରବନ୍ଧକ ନିର୍ଦ୍ଦେଶକ ରୂପେ ନିଯୁକ୍ତ କରାଗଲା । ଅକ୍ଟୋବର 2006ରୁ ଅକ୍ଟୋବର 2007 ପର୍ଯ୍ୟନ୍ତ ସେ ଆନ୍ତର୍ଜାତୀୟ ଏବଂ ବ୍ୟାଙ୍କର କର୍ପୋରେଟ କାରବାର ସମ୍ଭାଳିଲେ । ଅକ୍ଟୋବର 2007ରୁ ଏପ୍ରିଲ 2009 ପାଇଁ କୋଚର, ବ୍ୟାଙ୍କର ମୁଖ୍ୟ ବିର୍ତ୍ତୀୟ ଅଧିକାରୀ  , ସଂଯୁକ୍ତ ପ୍ରବନ୍ଧର ନିର୍ଦ୍ଦେଶକ ଏବଂ ସରକାରୀ ପ୍ରବକ୍ତା । ସେ ମଧ୍ୟ ବ୍ୟାଙ୍କର କର୍ପୋରେଟ ସେଣ୍ଟରର ନେତୃତ୍ୱ ନେଇଥିଲେ ସେ ବ୍ୟାଙ୍କ ଇଉରେସିୟା ସମେତ ଦେୟତା କମ୍ପାନୀ ଏବଂ ନିବେଶ ପ୍ରବନ୍ଧନ କମ୍ପାନୀ ଲିମିଟେଡ଼ର ଅଧ୍ୟକ୍ଷ ଅଟନ୍ତି । କୋଚର ଇଂଟରନ୍ୟାସନଲ ଲିମିଟେଡ଼ ଏବଂ ପ୍ରୁଡେନ୍ସିୟଲ ଲାଇଫ ଇଂସ୍ୟୁରାନ୍ସ କମ୍ପାନୀ ଲିମିଟେଡ଼ ଓ ସମଗ୍ର ବିକାଶ ପାଇଁ ସଦସ୍ୟ ଫାଉଣ୍ଡେସନରେ ପରିଷଦ ଅଂଶରେ ଜଣେ ନିର୍ଦ୍ଦେଶକ ଅଟନ୍ତି । . କୋଚର ମଇ ମାସ 2009ରୁ ପାଞ୍ଚ ବର୍ଷ ଅବଧି ପାଇଁ ଏବଂ ବ୍ୟାଙ୍କରେ ପ୍ରବନ୍ଧ ନିର୍ଦ୍ଦେଶକ ଅଟନ୍ତି ।
ରସାନନ୍ଦ ସାହୁ  (ଜନ୍ମ: ୭ ଜୁଲାଇ ୧୯୩୭) ଜଣେ ଓଡ଼ିଆ ରାଜନୀତିଜ୍ଞ  । ରସାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୮୦ ଓ ୧୯୮୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠଗଡ଼ ଏବଂ ଚୌଦ୍ୱାର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରସାନନ୍ଦ ସାହୁ ୧୯୩୭ ମସିହାର ଜୁଲାଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାଗବତ ସାହୁ ଏବଂ ପତ୍ନୀଙ୍କ ନାମ ଅନ୍ନପୂର୍ଣ୍ଣା ସାହୁ । ରସାନନ୍ଦଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ରସାନନ୍ଦ ସାହୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଟ୍ରାଇଫ୍ଲୁରିଡାଇନ/ଟିପିରାସିଲ, ଲନ୍ସର୍ଫ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ମେଟାଷ୍ଟାଟିକ୍ ବୃହଦନ୍ତ୍ରମଳାଶୟ କର୍କଟ କିମ୍ବା ପାକସ୍ଥଳୀ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ, ଯେଉଁମାନଙ୍କ ମଧ୍ୟରେ ଅନ୍ୟ ସବୁ ଚିକିତ୍ସା ବିଫଳ ହୋଇଛି । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାଗୁଡ଼ିକ ହେଉଛି ସ୍ୱଳ୍ପ ରକ୍ତ ନିଉଟ୍ରୋଫିଲ, ଥକ୍କାଣ, ଅଇ, ଜ୍ୱର, କେଶ ଝଡ଼ିବା ଏବଂ ସ୍ୱଳ୍ପ ଲୋହିତ ରକ୍ତ କଣିକା ହୋଇପାରେ । ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଟ୍ରାଇଫ୍ଲୁରିଡାଇନ ନାମକ ଏକ ନ୍ୟୁକ୍ଲିଓସାଇଡ୍ ଆନାଲଗ ଏବଂ ଟିପିରାସିଲ ନାମକ ଏକ ଥାଇମିଡାଇନ ଫସଫୋରିଲେଜ ଅବରୋଧକାରୀ ମିଶ୍ରଣ । ଟ୍ରାଇଫ୍ଲୁରିଡାଇନ୍ ଭାଙ୍ଗିବାକୁ ଟିପିରାସିଲ ରୋକିଥାଏ, ଯାହାଦ୍ୱାରା ଏହାର ସ୍ତର ବୃଦ୍ଧି ହୋଇଥାଏ । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୬ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଇଫ୍ଲୁରିଡାଇନ/ଟିପିରାସିଲ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦ ମିଗ୍ରା ବିଶିଷ୍ଟ ୨୦ଟି ଟ୍ରାଇଫ୍ଲୁରିଡାଇନ ବଟିକାର ମୂଲ୍ୟ ୨୦୨୧ ସୁଦ୍ଧା ୨୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୦୦୦ ଡଲାର ଅଟେ।
ଜୀବନ ଧାରା ୧୯୯୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଜ୍ୟୋତି ମହାପାତ୍ର ।
ବିଶ୍ୱ ଦରବାରରେ ଓଡ଼ିଆ ଚଳଣି ତଥା ସଂସ୍କୃତିକୁ ଉପସ୍ଥାପନ କରିବା, ଓଡ଼ିଆ ଯୁବତୀମାନଙ୍କୁ ମିସ ଇଣ୍ଡିଆ ପ୍ରତିଯୋଗିତାରେ ଭାଗନେବା ସହଜ କରିବା ଏବଂ ଯୁବାବସ୍ଥାରେ ପାଦଦେଉଥିବା ଝିଅମାନଙ୍କ ପାଇଁ ଓଡ଼ିଆ ଛାପଥିବା ନୂଆ ରୋଲ ମଡେଲ ପ୍ରସ୍ତୁତ କରବା ଆଦି ଲକ୍ଷ୍ୟ ନେଇ ଜ୍ୟୋସ୍ନା ରାଉତରାୟ ମେମୋରିଆଲ ଚାରିଟେବଲ ଟ୍ରଷ୍ଟ ପୃସ୍ତୁତ ମିସ ଓଡ଼ିଶା - ମୁଁ ଓଡ଼ିଶା ସୁନ୍ଦରୀ ପ୍ରତିଯୋଗିତା ୨୦୧୪ ମସିହାରୁ ଆରମ୍ଭ ହୋଇଛି । ମିସ ଓଡ଼ିଶା - ଓଡ଼ିଶା ସୁନ୍ଦରୀ ୨୦୧୪ ବିଜେତା ଏକ୍ସଆଇଏମବି ପରିସରରେ ଅନୁଷ୍ଠିତ  ମୁଁ ମିସ୍‍ ଓଡ଼ିଶା  ଗ୍ରାଣ୍ଡ ଫିନାଲେରେ ଦାମନଯୋଡ଼ିର ଜ୍ୟୋତିର୍ମୟୀ ବଳ  ମୁଁ ମିସ୍‍ ଓଡ଼ିଶା  ବିବେଚିତ ହୋଇଛନ୍ତି । ଭୁବନେଶ୍ୱରରେ ଏମ୍‍ବିଏ ପଢୁଥିବା ଜ୍ୟୋତିର୍ମୟୀ ମଡେଲିଂ କରୁଛନ୍ତି । ବିଶ୍ୱସୁନ୍ଦରୀ ପ୍ରତିଯୋଗିତା ପାଇଁ ବି ସେ ପ୍ରସ୍ତୁତି କରିବେ ସୁଯୋଗ ମିଳଲେ ବଲିଉଡ୍‍ରେ କାମ କରିବେ ବୋଲି କହିଛନ୍ତି । ସେହିପରି ସଙ୍କଲପୁରର ପୂଜା ତ୍ରିପାଠୀ ପ୍ରଥମ ରନର୍ସ ଅପ ଓ ଜଗତସିଂହପୁରର ସୁପ୍ରିୟା ନାୟକ ଦ୍ୱିତୀୟ ରନର୍ସ ଅପ ହୋଇଛନ୍ତି । ଏହି କାର୍ଯ୍ୟକ୍ରମର ମୁଖ୍ୟ ଆକର୍ଷଣ ଥିଲେ ବଲିଉଡ ନାୟିକା ଇଲିଆନା । ସେ ବିଜୟିନୀଙ୍କୁ ମୁକୁଟ ପିନ୍ଧାଇଥିଲେ । ଅନ୍ୟମାନଙ୍କ ମଧ୍ୟରେ ଓଲିଉଡ ନାୟକ ସବ୍ୟସାଚୀ, ନାୟିକା ଅର୍ଚ୍ଚିତା, ସାଂସଦ ପ୍ରସନ୍ନ ପାଟ୍ଟଶାଣୀ, ନିର୍ଦ୍ଦେଶକ ଅବିନାଶ ନନ୍ଦ ପ୍ରମୁଖ ଯୋଗ ଦେଇଥିଲେ । ମିସ ଓଡ଼ିଶା - ଓଡ଼ିଶା ସୁନ୍ଦରୀ ୨୦୧୫ ବିଜେତା ପ୍ରିୟଙ୍କା କୁମାରୀ ଗୁପ୍ତା, ମିସ ଓଡ଼ିଶା ୨୦୧୫ର ବିଜେତା, ଝାରଖଣ୍ଡ ଜନ୍ମିତ କିଟ ବିଶ୍ୱବିଦ୍ୟାଳୟର ବି-ଟେକ  (କମ୍ପ୍ୟୁଟର ସାଇନ୍ସ)ର ଦ୍ୱିତୀୟବର୍ଷର ଛାତ୍ରୀ ଅଟନ୍ତି  । ମିସ ଓଡ଼ିଶା-ଇଣ୍ଡିଆ ଏହା ମୁମ୍ବାଈସ୍ଥିତ ବେନେଟ କୋଲେମନ ଏଣ୍ଡ କୋ. ଲିମିଟେଡ ଏକ ବିଭାଗ ମିସ ଇଣ୍ଡିଆ ସଂଗଠନର ଓଡ଼ିଆ ସଂସ୍କରଣ ଅଟେ । ଓଡ଼ିଶା ପାଇଁ ଷ୍ଟାର ମେକର୍ସ ଏଣ୍ଡ ପ୍ରିଲୁଡ଼ ୩ ବର୍ଷ ପାଇଁ ଏହାର ଆଯୋଜନ କରିବା ପାଇଁ ଅନୁବନ୍ଧିତ ହୋଇଛନ୍ତି । ଏହାର ଓଡ଼ିଶା ଅଡିସନ ୫ଟି ସହରରେ ହେଉଛି: ରାଉରକେଲା, ସମ୍ବଲପୁର, କଟକ, ପୁରୀ, ଏବଂ ଭୁବନେଶ୍ୱର । ମିସ ଇଣ୍ଡିଆ ସଂଗଠନର ୨ ଜଣ ପୂର୍ବ ମିସ ଇଣ୍ଡିଆ ଏବଂ ଓଡ଼ିଶାର ଜଣେ ସେଲେବ୍ରିଟିଙ୍କୁ ମିଶାଇ ୪ ଜଣ ବିଚାରପତି ଅଛନ୍ତି । ବଛା ପ୍ରତିଯୋଗୀ ସିଧାସଳଖ ଫେମିନା ମିସ ଇଣ୍ଡିଆ କୋଲକାତା ୨୦୧୫ରେ ଯୋଗଦେବାକୁ ସୁଯୋଗ ମିଳେ ।
ଶରତ ଚନ୍ଦ୍ର ମିଶ୍ର  (୩୦ ଜୁନ ୧୯୩୬ - ୧୦ ଅକ୍ଟୋବର ୨୦୨୩), ଜଣେ ଆରକ୍ଷୀ ଅଧିକାରୀ ଓ ସାହିତ୍ୟିକ ଥିଲେ  । ସେ ଓଡ଼ିଶାର ପୁଲିସ ଡିଜିପି ଭାବରେ ତଥା ଭାରତର ପ୍ରମୂଖ ଗୁପ୍ତଚର ସଂସ୍ଥା ର 'ରେ ମଧ୍ୟ କାମ କରିଥିଲେ । ସାହିତ୍ୟ ସାଧନା ପାଇଁ ସେ ୨୦୦୭ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସଂକ୍ଷିପ୍ତ ଜୀବନୀ ଶରତ ୧୯୩୬ ମସିହା ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ସେ ୧୯୫୯ ମସିହାରେ ଭାରତୀୟ ପୁଲିସ ସେବାରେ ଯୋଗ ଦେଇଥିଲେ । ୧୯୯୧-୯୨ ମସିହାରେ ସେ ଓଡ଼ିଶା ପୁଲିସର ଡିଜିପି ପଦବୀରେ ଅବସ୍ଥାପିତ ଥିଲେ । ପୁଲିସର ବିଭିନ୍ନ ବିଭାଗ ବ୍ୟତୀତ ସେ ଇଣ୍ଟେଲିଜେନ୍ସ ବ୍ୟୁରୋ ଓ ର 'ରେ ବିଭିନ୍ନ ପଦବୀରେ କାମ କରିଥିଲେ । ତାଙ୍କ ସାନ ଭାଇ ବିପିନ ବିହାରୀ ମିଶ୍ର ମଧ୍ୟ ଜଣେ ପୁଲିସ ଅଧିକାରୀ ଓ ସାହିତ୍ୟିକ ଅଟନ୍ତି । ୨୦୨୩ ମସିହା ଅକ୍ଟୋବର ୧୦ ତାରିଖରେ ଡେଙ୍ଗୁରେ ପିଡ଼ିତ ହୋଇ ତାଙ୍କର ପରଲୋକ ଘଟିଥିଲା ।
ଶିଗଗାଓଁ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ହବେରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶିଗଗାଓଁ ୧୪.୯୯୦୫ ଉତ୍ତର ଅକ୍ଷାଂଶ ଓ ୭୫.୨୨୫୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୮୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶିଗଗାଓଁ ସହରର ମୋଟ ଜନସଂଖ୍ୟା ୨୪୩୧୮ ଅଟେ । ସେଥି ମଧ୍ୟରୁ ୫୧.୪୨% ଜଣ ପରୁଷ ହୋଇଥିବା ବେଳେ ୪୮.୫୮% ଜଣ ନାରୀ ଅଟନ୍ତି । ଶିଗଗାଓଁର ସାକ୍ଷରତା ହାର ୫୯.୨୪% ଅଟେ । ଏହା ଜାତୀୟ ହାରଠାରୁ ୫.୬୦% ପ୍ରତିଶତ ଅଧିକ ଅଟେ । ସେଥିରୁ ୩୩.୪୮% ପ୍ରତିଶତ ପୁରୁଷ ଓ ୨୫.୭୭% ନାରୀ ଅଟନ୍ତି । ୧୪.୨୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଶିଗଗାଓଁର ସରକାରୀ ଭାଷା ଅଟେ ।
ଭାଦ୍ରପଦ ପୂର୍ଣ୍ଣିମା ଦିନ ସ୍ତ୍ରୀମାନେ ପତି ସୋହାଗିନୀ ହେବାପାଇଁ ଏହି ଓଷା ପାଳନ କରନ୍ତି । ଏହା ଗୋଟିଏ ଅବୈଦିକ, ଅପୌରାଣିକ, ଅଶାସ୍ତ୍ରୀୟ ଓଷା । ପ୍ରାଚୀନ-ଗୁହ୍ୟ-ଯାଦୁ-ବିଦ୍ୟା ସହିତ ଏହା ସଂପର୍କିତ । ଓଷା କାହାଣୀ ଲକ୍ଷ୍ୟଶ୍ରୀ ସାଧବର ପଣ୍ୟଦ୍ରବ୍ୟ ସରିଗଲା । ରଜାଘର ଗନ୍ତାଘରେ ଯାହା ହୀରାଲୀଳା, ମୋତି ମାଣିକ୍ୟ, ପାଟ ପତନୀ ଥିଲା ସରିଗଲା । ରାଜା ମନ୍ତ୍ରୀ ଓ ସାଧବକୁ ଡକାଇଲେ । ସାଧବକୁ କହିଲେ-   ଗନ୍ତାଘର ଦରବ ସରିଲା । ବୋଇତ ବାଣିଜେ ଯିବୁ । ଆଜ୍ଞା ଅନୁସାରେ ଆୟୋଜନ ହେଲା । ସାଧବ ଦରିଆ ଭିତରେ ବୋଇତ ମେଲିଦେଲା । ଦୂର ଦେଶରେ ଯାଇ ପହଞ୍ଚିଲା । ହେଙ୍ଗୁ, ଜିରା, ମରିଚଠାରୁ ପାଟ, ପତନୀ ରତ୍ନମାନ ସବୁ କିଣିଲା । ନାହା- ନଙ୍ଗଳ କାଟି ବୋଇତ ସମୁଦ୍ରେ ମେଲିଲା । ତା  ଲେଉଟାଣି ବୋଇତ ପାଣିରେ ଦୋହଲି ଆପଣା ରାଜ୍ୟକୁ ବାହୁଡ଼ି ଅଇଲା । ଲକ୍ଷ୍ୟଶ୍ରୀ ସାଧବର ସ୍ତ୍ରୀ ଭୋଦୁଆ ଭୋଦେଇ ଓଷା କଲେ । ଭାଦ୍ରବ ଶୁକ୍ଳ ଷଷ୍ଠୀ ଦିନ ଷଠୀ ଓଷା ପୂଜି ସୂତା ସାତଖିଅ ଅତୁଲରେ ବାନ୍ଧି ରଖିଥିଲା । ଭାଦ୍ରବ ପୂର୍ଣ୍ଣିମା ଦିନ ସକାଳୁ ଶୀଘ୍ର ଉଠି ବୁଡ଼ ପକାଇବାକୁ ଗଲା । ବିଧିମତେ ଓଷା ପୂଜାର ଆୟୋଜନ କଲା । ତାର ନଳୀ ବୋଲି ପୋଇଲିଟିଏ ଥିଲା । ସେ ତା  ପାଖେ ପାଖେ ଥାଏ । ସାଧବାଣୀ ମହୁଲ ଦାନ୍ତକାଠିରେ ଦାନ୍ତଘସି ଦାନ୍ତକାଠି ପୋତି ଦେଇଥିଲା । ନଳୀ ତାକୁ ନେଇ ସେଥିରେ ଦାନ୍ତଘସି ବୁଡ଼ ପକାଇଲା । ଘରକୁ ବାହୁଡ଼ି ସାଧବାଣୀର ସମସ୍ତ ପୂଜା ଆୟୋଜନ ଦେଖିଲା । ସାଧବାଣୀ ସବୁ ସଜକରି ପୂଜାକୋଠିରେ ଧୂପନୈବେଦ୍ୟ ଦେଲା । କଖାରୁ ପତ୍ରରେ ସୂତା ଥୋଇଲା । ଏତିକି ବେଳେ ସାଧବର ବୋଇତ କୂଳରେ ଲାଗିଲା ବୋଲି ଖବର ପହଞ୍ଚିଲା । ବାର ବର୍ଷର ବିଚ୍ଛେଦ ପରେ ସାଧବ ଘରକୁ ବାହୁଡ଼ିଛି । ବୋଇତରେ କେତେ ଦରବ ଆଣିଥିବ । ସାଧବାଣୀ ପୂଜା ଜାଗାରେ ନଳୀ ପୋଇଲିକି ବସାଇ ଦେଇ ବୋଇତ ବନ୍ଦାଇବାକୁ ଉଠିଲା ।  ପାଟେ ପିନ୍ଧି ପାଟେ ଉପୁରାଣ ଦେଲା । ନେତ ପିନ୍ଧିଲା । ଅର୍ଘ୍ୟଥାଳି ଧରି ଗଲା । ନଳୀ ଘରେ ପଶି ଓଷା ଭୋଗତକ ଖାଇଦେଲା । ସେ ଭୋଗ ଖାଇବା ସଙ୍ଗେ ସଙ୍ଗେ ସାଧବର ମନ ସାଧବାଣୀଠାରୁ ତୁଟି ଗଲା । ଆଉ ସାଧବାଣୀକୁ ପଚାରିଲା ନାହିଁ । ନଳୀକୁ ଖୋଜିଲା । ସାଧବାଣୀ ପାଇଁ ଯାହା ଆଣିଥିଲା ନଳୀକୁ ଦେଲା । ତାକୁ ଘେନି ଘରଦ୍ୱାର କଲା । ସାଧବାଣୀକୁ ପାଖ ପୂରାଇଦେଲାନାହିଁ । ଏମିତି କିଛିଦିନ ପରେ ନଳୀ ମରିଗଲା । ସାଧବଟି ନଳୀର ହାଡ଼ ବେକରେ ପକାଇ ପାଗଳ ପରି ହୋଇ ବୁଲିଲା । ଘରଦ୍ୱାର ଛାଡ଼ି କୁଆଡେ କୁଆଡେ ଗଲା । ସାଧବାଣୀ ପତିବ୍ରତା । ସେ ସ୍ୱାମୀ ପିଛା ଛାଡୁ ନଥାଏ । ସାଧବର ଦେଶାନ୍ତର କରିବାର ଦେଖି ସେ ମଧ୍ୟ ଘରଦ୍ୱାର ଛାଡ଼ି ତା ପଛେ ପଛେ ଗଲା । ବାଟରେ ଗୋଟିଏ ମହୁଲ ଗଛ । ସେଇଠି ଭୋଦୁଆ ଭୋଦେଇ ପିଲା ସାତଟିକି ଧରି ରହୁଥାନ୍ତି । ସେଠି ସାଧବ ପହଞ୍ଚିଲା । ନଳୀର ହାଡ଼ କଳସୀକୁ ଗଛରେ ଟାଙ୍ଗିଦେଇ ପୋଖରୀକୁ ପାଣି ପିଇବାକୁ ଗଲା । ସାଧବାଣୀ ସେଠାରେ ପହଞ୍ଚି ସାଧବକୁ ନଦେଖି କାନ୍ଦି ବୋବେଇ ହୋଇ ଗଛ ଉପରେ ଆଉଜି ଗଲା । ସେ ଆଉଜିବା ମାତ୍ରେ ଭୋଦୁଆ, ଭୋଦେଇକୁ ଛାତିରୁ ଉଠାଇ ନେଲା । ଭୋଦେଇ କହିଲା-  କେତେ ଯୁଗ ହେଲାଣି ପିଲା ସାତଟିକୁ ଧରି ତୋ ବୁକୁରେ ପଡ଼ିଛି । ଆଜି ଉଠିବାକୁ କହୁଛୁ ? ସେ ଭାବିଲା କୋଉ ଅଲକ୍ଷଣୀ ସେ ଗଛମୂଳକୁ ଆସିଛି । ଭୋଦୁଆ, ସାଧବାଣୀର ଦୁର୍ଦ୍ଦଶା ବର୍ଣ୍ଣନା କରି କହିଲା     ସେ ଯଦି ଏବେ ଗଛରେ ଟଙ୍ଗା ହୋଇଥିବା ହାଡ଼-କଳସୀଟି ଫିଟାଇ ନେବ । ପାଣି ପୋଖରୀରେ ପୋତି ସାତଖଣ୍ଡି ହାଡ଼ ପାଣି ପଦ୍ମକରି ହାତରେ ଧରିବ, ନଳୀ ହାଡ଼ ଗୋଳି ପିଇବ,   ନଳୀ ସୋହାଗ ମତେ ଅସୁ ମୋ ଦୋହୀ ନଳୀରେ ପଶୁ  କହି ସେ ପାଣି ପଦ୍ମକୁ ପିଇବ ତେବେ ତାର ଭାଗ୍ୟ ଲେଉଟିବ । ସାଧବାଣୀ ଦୁର୍ଗାମାଧବଙ୍କୁ ସ୍ମରଣ କରି ଯେପରି ଶୁଣିଥିଲା ସେପରି କଲା । ସାଧବ ସେହି ପୋଖରୀ କୂଳକୁ ଆସି ପାଣି ପିଇବାକୁ ଆସି ଗୋଟିଏ ତୁଠରେ ପାଣି ପିଉଥିଲା । ସାଧବାଣୀ ଅନ୍ୟ ତୁଠରେ ପଶି ମନ୍ତ୍ର ପଢ଼ିଲା । ତାହାପରେ ସାଧବ ସାଧବାଣୀକୁ ଦେଖିବା ମାତ୍ରେ ଖୁସିରେ ଗଦଗଦ ହୋଇ ପଡ଼ିଲା । ସାଙ୍ଗ ହୋଇ ଘରକୁ ଫେରିଲେ । ସେମାନଙ୍କର ସୁଖର ଦିନ ବାହୁଡ଼ି ଆସିଲା ।
ଆଉପୀ କରିମ୍  (ଜନ୍ମ: ୧ ମଇ ୧୯୭୯) ଜଣେ ବଙ୍ଗଳାଦେଶୀ ଅଭିନେତ୍ରୀ  । ତାଙ୍କର ପ୍ରକୃତ ନାମ ହେଉଛି ସ୍ୟେଦା ତୁହିନ୍ ଅର କରିମ୍ । ସେ ଅଭିନୟ ସ‌ହ ମଡେଲିଂ ଏବଂ ନୃତ କରନ୍ତି । ଏତଦ ବ୍ୟତୀତ ସେ ଏକ ବିଦ୍ୟାଳୟରେ ଶିକ୍ଷିକା ଭାବରେ ମଧ୍ୟ କାର୍ଯ୍ୟ କରୁଛନ୍ତି । ଆଉପୀ ବଙ୍ଗଳାଦେଶର ଆମେରିକାନ୍ ଇଣ୍ଟରନ୍ୟାସନାଲ୍ ୟୁନିଭର୍‌ସିଟିରେ ବାସ୍ତୁବିତ୍ ଶିକ୍ଷିକା ରୂପରେ ସେ ଏବେ ଶିକ୍ଷାଦାନ କରୁଛନ୍ତି । ୧୯୯୯ ମସିହାରେ ଆଉପୀ ଲକ୍ସ ପ୍ୟାସିଓନେଟିକ୍ ପ୍ରତିଯୋଗୀତାରେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ । ଆଉପୀ ବଙ୍ଗଳାଦେଶର ଚଳଚ୍ଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି । ସେ ମଞ୍ଚ ଅଭିନୟ ସ‌ହ ବିଜ୍ଞାପନରେ ମଧ୍ୟ ଅନେକ କାର୍ଯ୍ୟ କରିଛନ୍ତି । ଜନ୍ମ ଏବଂ ଶିକ୍ଷା ଆଉପୀ ୧ ମଇ ୧୯୭୯ରେ ଜନ୍ମଗ୍ରହଣ କରିଥିଲେ । ସେ ତାଙ୍କର ଉଚ୍ଚ ବିଦ୍ୟାଳୟ ଶିକ୍ଷା ବଙ୍ଗଳାଦେଶ ବାୟୁ ସେନା ଶାହୀନ ମହାବିଦ୍ୟାଳୟରୁ ଶେଷ କରିଥିଲେ । ଏହାପରେ ସେ ତାଙ୍କର ମହାବିଦ୍ୟାଳୟ ଶିକ୍ଷା ସମାପ୍ତ କରିବା ପରେ ବାସ୍ତୁବିଜ୍ଞାନରେ ସ୍ନାତକ କରିଥିଲେ । ୨୦୦୫ ମସିହାରେ ବଙ୍ଗଳାଦେଶ ୟୁନିଭରସିଟି ଅଫ୍ ଇଞ୍ଜିନିୟରିଂ ଆଣ୍ଡ୍ ଟେକ୍ନୋଲୋଜି ବୈଷୟିକ ମହାବିଦ୍ୟାଳୟରୁ ସେ ତାଙ୍କର ସ୍ନାତକ ହାସଲ କରିଥିଲେ । ଏହାପରେ ସେ ବାସ୍ତବିଜ୍ଞାନରେ ସ୍ନାତକୋତ୍ତର କରିଥିଲେ । ସେ ଜର୍ମାନରେ ତାଙ୍କର ସ୍ନାତକୋତ୍ତର ଶେଷ କରିଥିଲେ । ଜର୍ମାନର ଅନହଲଟ୍ ୟୁନିଭରସିଟି ଅଫ୍ ଆପ୍ଲାଏଡ୍ ସାଇନ୍ସ ବିଶ୍ୱବିଦ୍ୟାଳୟରୁ ସେ ତାଙ୍କର ସ୍ନାତକ ହାସଲ କରିଥିଲେ । ଅଭିନୟ ଜୀବନ ୧୯୯୯ ଲକ୍ସ ପ୍ୟସିଓନେଟିକ୍ କାର୍ଯ୍ୟକ୍ରମରେ ମିସ୍ ଫଟୋଜିଏନିକ୍ ପୁରସ୍କାର ପାଇବା ପରେ ଆଉପୀ ୨୦୦୪ରେ ବାଚେଲର ନାମକ ଏକ ଚଳଚ୍ଚିତ୍ରରରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ଏହାପରେ ସେ ତାଙ୍କର ପାଠପଢ଼ାରେ ମନ ନିବେଶ କରିଥିଲେ ଏବଂ କିଛି ଦୂରଦର୍ଶନ ଧାରାବାହିକରେ ଅଭିନୟ ଜାରି ରଖିଥିଲେ । ୨୦୦୩ ଏବଂ ୨୦୦୫ରେ ଆଉପୀ ଦର୍ଶକଙ୍କର ପସନ୍ଦର ଶ୍ରେଷ୍ଠ ଦୂରଦର୍ଶନ ଅଭିନେତ୍ରୀ ପୁରସ୍କାର ପାଇଥିଲେ । ୨୦୦୭ରେ ସେ ସମୀକ୍ଷକ ପସନ୍ଦର ଶ୍ରେଷ୍ଠ ଦୂରଦର୍ଶନ ଅଭିନେତ୍ରୀ ପୁରସ୍କାର ପାଇଥିଲେ । ଆଉପୀ ୨୦୧୧ରେ ଜର୍ମାନରେ ତାଙ୍କର ପାଠପଢ଼ା ଶେଷ କରିବା ପରେ ମସୁଦ ହାସନ ଉଜ୍ଜଳଙ୍କୁ ବିବାହ କରିବା ପରେ ବଙ୍ଗଳାଦେଶରେ ସବୁଦିନ ପାଇଁ ରହିବାକୁ ସ୍ଥିର କଲେ ଏବଂ ଏକ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ସେତେବେଳେ ସେ ରେଦନ ରାଣୀଙ୍କ ନିର୍ଦ୍ଦେଶିତ ଧାରାବାହିକ ହାଉସ‌ଫୁଲ୍‌ରେ ଅଭିନୟ କରୁଥିଲେ । ୨୦୧୩ରେ ମସୁଦଙ୍କ ସ‌ହ ତାଙ୍କର ବିବାହ ବିଚ୍ଛେଦ ହେବା ପରେ ସେ ତାଙ୍କର ଅଭିନୟର ସମୟ ସ୍ୱଳ୍ପ କରିଦେଇଥିଲେ । ଏହାପରେ ସେ କେତେକ ବିଜ୍ଞାପନରେ କାର୍ଯ୍ୟ କରିଥିଲେ । ସେ କେତେକ ରିଆଲିଟି ସୋ 'ରେ ମଧ୍ୟ ବିଚାରିକା ଭାବରେ କାର୍ଯ୍ୟ କରିଥିଲେ । ଆଉପୀ ଜଣେ ପ୍ରଶିକ୍ଷିତ କଥକ ନର୍ତ୍ତକୀ । ସେ ଅନେକ କଥକ ନୃତ୍ୟ ପରିବେଷଣ କରିଛନ୍ତି । ପୁରସ୍କାର ୨୦୦୩: ଦର୍ଶକ ପସନ୍ଦର ଶ୍ରେଷ୍ଠ ଦୂରଦର୍ଶନ ଅଭିନେତ୍ରୀ ୨୦୦୪: ଜାତୀୟ ଚଳଚ୍ଚିତ୍ର ପୁରସ୍କାର  (ଶ୍ରେଷ୍ଠ ଅଭିନେତ୍ରୀ) ୨୦୦୫: ଦର୍ଶକ ପସନ୍ଦର ଶ୍ରେଷ୍ଠ ଦୂରଦର୍ଶନ ଅଭିନେତ୍ରୀ ୨୦୦୭: ସମୀକ୍ଷକ ପସନ୍ଦର ଶ୍ରେଷ୍ଠ ଦୂରଦର୍ଶନ ଅଭିନେତ୍ରୀ ବୈବାହିକ ଜୀବନ ଆଉପୀ କରିମ୍ ୨୦୦୭ରେ ଅସିର ଅହ‌ମଦଙ୍କୁ ବିବାହ କରିଥିଲେ  । ଏହାପରେ ୨୦୧୦ରେ ଉଭୟଙ୍କର ବିବାହ ବିଚ୍ଛେଦ ଘଟିଥିଲା । ଛାଡ଼ପତ୍ର ପରେ ସେ ୨୦୧୧ ସେପ୍ଟେମ୍ବର ୨ରେ ମସୁଦ ହାସନ ଉଜ୍ଜଳଙ୍କୁ ବିବାହ କରିଥିଲେ । ମସୁଦ୍ ଜଣେ ଦୂରଦର୍ଶନ ଧାରାବାହିକର ପ୍ରଯୋଜକ ଭାବରେ କାର୍ଯ୍ୟ କରୁଛନ୍ତି । ତାଙ୍କର ୨ୟ ବିବାହ ମଧ୍ୟ ଅଳ୍ପ କେଇ ଦିନରେ ବିଚ୍ଛେଦ ଘଟିଲା । ଫଳରେ ମଇ ୨୦୧୩ରେ ଉଭୟଙ୍କ ଉଭୟଙ୍କୁ ଛାଡ଼ପତ୍ର ଦେଲେ । ଏହାପରେ ଆଉପୀ ପୁଣିଥରେ ୨୦୧୬ରେ ବିବାହ କରିଥିଲେ । ୩ୟ ଥର ଆଉପୀ ଜଣେ ଚଳଚ୍ଚିତ୍ର ନିର୍ମାତା ଏବଂ ବାସ୍ତୁବିଦ୍ ଏନାମୁନ କରିମ୍ ନିର୍ଝରଙ୍କୁ ବିବାହ କରିଥିଲେ ।
ବାଜେଡୋକ୍ସିଫେନ, ବେପାର ନାମ, କନବ୍ରିଜା ହେଉଛି ରୁତୁବନ୍ଦ ପରେ ହେଉଥିବା ଓଷ୍ଟିଓପୋରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ମେରୁଦଣ୍ଡର ଭାଙ୍ଗିବା ଆଶଙ୍କା ହ୍ରାସ କରିଥାଏ କିନ୍ତୁ ହିପ ଭଙ୍ଗା ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗରମ ଫ୍ଲସ, ମାଂସପେଶୀ ସ୍ପାଜ୍ମ ଏବଂ ଗୋଡର ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିପାରେ । ଗର୍ଭାବସ୍ଥାରେ ଏହାକୁ ବ୍ୟବହାର କରିବା ଉଚିତ୍ ନୁହେଁ। ଏହା ଏକ ସିଲେକ୍ଟିଭ ଇଷ୍ଟ୍ରୋଜେନ୍ ରିସେପ୍ଟର ମଡ୍ୟୁଲେଟର   । ୨୦୦୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ବାଜେଡୋକ୍ସିଫେନ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ମିଶ୍ରଣ ବାଜେଡୋକ୍ସିଫେନ/କଞ୍ଜରଗେଟଡ ଏଷ୍ଟ୍ରୋଜେନ ଆକାରରେ ମିଳେ ।